
Rettk- 


INTRODUCERE 
DESPRE CREDINŢA CREȘTINĂ ÎN GENERAL 


Ce este credința Creştină? 

Credinţa Creştină este învățătura lui Hristos despre 
cele mai însemnate taine ale ființei şi ale vieții, în- 
vățătură pe care oamenii o pot primi numai prin cre- 
dinţa în EI, şi nu prin propriile strădanii. 


Care sânt cele mai însemnate taine ale ființei şi 
ale vieţii a căror cunoaştere dreaptă o are numai 
Hristos? 

Acestea sânt: 

Taina despre realităţile cele nevăzute: despre Dum- 
nezeu, despre îngeri, despre sufletul omenesc; 

Taina despre zidirea lumii şi despre sfârşitul acesteia; 
Taina despre călăuzirea neîncetată a omului şi a 
omenirii de către Dumnezeu, prin înțelepciunea şi 
puterea Sa, spre rostul hotărât; 

Taina despre păcat şi căderea omului, şi despre mân- 
tuirea sa prin întruparea lui Dumnezeu; 

Taina despre împărăţia lui Dumnezeu ca rost de pe 
urmă al vieții pământeşti a omului şi taina despre 
calea cea adevărată ce duce a atingerea acestui țel, 
adică taina despre îndatoririle omului față de sine, 
față de semeni şi față de Dumnezeu. 

Taina despre învierea din morți, despre judecata de 
apoi şi despre viaţa veşnică. 


Oare nu au fost şi alți propovăduitori, gânditori 


şi filosofi care au încercat să lămurească aceste 
taine? 

Da, mulți au fost. Însă ei au lucrat numai după 
puterile lor omeneşti mărginite, prin cugetare şi 
stăruitoarea cercetare a lumii şi a naturii omeneşti. 
"Toate încercările lor s'au sfârşit în ipoteze şi felurite 
teorii, deseori aflate în contradicţie una cu alta. 


Prin ce învăţătura adusă de Hristos este mai presus 
de învăţăturile acestora? 

Prin întâietatea lui Hristos ca martor. El mărturi- 
seşte: „Eu ceea ce am văzut grăiesc”! /loânn 8:38/ 
şi iarăşi: „Nimenea s'a suit în cer, fără numai cel ce 
din cer s'au pogorit, Fiul Omului, carele este în cer.” 
/loânn 3:13/ Învățătorilor legii din vremea Sa, El 
le-a spus: „Voi din cele de jos sânteţi, eu din cele de 
sus sânt; voi din lumea aceasta sânteți, eu nu sânt din 
lumea aceasta.” /loânn 8:23/ De asemenea, EI i-a 
grăit uneia dintre căpeteniile iudeilor: „Amin amin 
zic ţie că noi ceea ce ştim grăim, şi ce am văzut măr- 
turisim.” /loânn 3:11/ Şi iarăşi: „Eu sânt pâinea cea 
vie carea s'au pogorît din cer." /loânn 6:51/ Şi multe 
altele ca acestea a grăit E], cu autoritate de martor, 
despre toate tainele cerului şi ale pământului, încât 
oamenii se minunau de învățătura Sa — căci „nicio- 
dată aşa a grăit om, ca omul acesta.” /loânn 7:46/ 


Într'adevăr, şi în viaţa de zi ci zi ne încredem 
mai mult întrun martor ocular decât întrun 
teoretician sau întrun filosof. Dar au fost şi alţi 
propovăduitori care au zis că au primit învățătura 


1 Citatele scripturistice au fost date potrivit ediției Sfântului Sinod din 


1914, cu unele îndreptări şi uniformizări tacite ale textului. (n.re.) 


lor de la anumiți îngeri. Şi îngerii sânt martori ai 
marilor taine. Cum să înţelegem acestea? 

Ştiut este că adeseori Dumnezeu şi-a trimis îngerii 
la anumiţi oameni, spre a-i învăța şi îndruma. 
Dar mult mai adesea oamenii au avut vedenii 
mincinoase, adică duhuri rele li s'au arătat în chip 
de îngeri. Pe lângă acestea, cazul lui Hristos este cu 
totul deosebit. El nu a fost învăţat, nici îndrumat de 
îngeri. Dimpotrivă, El a condus oştirile îngereşti şi a 
izgonit duhurile rele din oameni. Îngerii I-au slujit, 
iar diavolii au tremurat înaintea Lui. 


Trebuie atunci să socotim credinţa Creştină ca 
fiind mai presus de toate celelalte religii ale lumii? 
Credința Creştină nici nu poate fi asemuită cu alte 
religii şi, la drept vorbind, nici nu ar trebuie numită 
„religie,” în sensul păgân al cuvântului. Căci ea nu 
este o religie între alte religii, ci este credinza în 
Hristos şi descoperirea lui EHristos. Ea este Descoperirea 
personală, singură şi deplină a lui Dumnezeu către 
oameni, spre luminarea şi mântuirea lor. Altă 
descoperire de la Dumnezeu nu ne va mai fi dată, 
şi până la sfârşitul lumii nu trebuie aşteptat un alt 
Mesia (Hristos), în afară de lisus Hristos. 


Cum trebuie să privim unele încercări ale vremii 
noastre de a pune credința Creştină în acelaşi rând 
cu celelalte religii? 

Astfel de încercări sânt greşite şi este o încercare 
primejdioasă. Căci „Dumnezeu nu se batjocureşte,” 
/Galateni 6:7/ şi nici sângele Fiului lui Dumnezeu 
nu poate fi totuna cu cerneala cărturarilor. Deşi noi, 
ca mădulare ale străvechii Biserici a Răsăritului, 

sântem îngăduitori față de orice făptură omenească, 
ne este pe deplin oprit să asemănăm adevărul 
descoperit, primit de la Dumnezeu, cu religiile şi 
filosofiile născocite de oameni. 


Prin ce mijloace putem lupta împotriva unor astfel 
încercări? 

Mai întâi, prin adâncirea cunoştinţelor despre cre- 
dința noastră ortodoxă, prin punerea în lucrare a în- 
vățăturilor acesteia în viața de zi cu zi, prin pătrun- 
derea ei, aşa precum un om de ştiinţă face cu o des- 
coperire. În al doilea rând, prin străduințe pline de 
dragoste şi înțelepciune — niciodată cu sila — de a-i 
înălța pe oameni din cele de jos şi cele mai de jos 
trepte ale credințelor către înălțimea credinței noas- 
tre, în loc de a-i lăsa să se afunde cu desăvârşire şi să se 
amestece cu cele nedesăvârşite pentru vreun anume 
folos. 


De ce numim credința noastră vie? 

Deoarece credința şi viața sânt unite fără despărți- 
re, precum cauza şi efectul. Domnul lisus a spus: 
„Cela ce crede în Fiul are viață vecinică; iar cela ce 
nu ascultă de Fiul, nu va vedea viață, ci mânia lui 
Dumnezeu rămâne preste el.” /loânn 3:36/ De ase- 
menea, este scris: „lar dreptul din credință va fi viu.” 


/Evrei 10:38/ 


| 


OBÂRŞIA ŞI IZVOARELE CREDINȚEI ORTODOXE 


Unde îşi află izvorul credința noastră ortodoxă? 
In Descoperirea lui Dumnezeu. 


Care sânt izvoarele prin care putem ajunge la 
cunoaşterea credinţei sau a Descoperiri lui Dum- 
nezeu? 

Acestea sânt două: Sfânta Scriptură şi Sfânta Pre- 
danie. 


SFÂNTA SCRIPTURĂ 


Ce este Sfânta Scriptură? 
Culegerea cărților sfinte ale Vechiului şi Noului Le- 
gământ se numeşte Sfânta Scriptură sau Biblia. 


De ce se numeşte Sfânta Scriptură? 

Pentru că Dumnezeul nostru Preasfânt i-a insuflat 
şi îndrumat pe oamenii sfinți în scrierea acestor 
cărți, cu scopul de a ne învăţa pe noi viețuirea cea 
sfântă. 


Ce înseamnă cuvântul Biblie? 

Este un cuvânt grecesc şi înseamnă: „cărți.” Însă 
acest cuvânt nu este aici întrebuințat în sensul lui 
cantitativ, ci în sensul calitativ, adică înţelesul lui nu 
aminteşte de mai multe cărți, ci de cărți mai presus 

de oricare altele, adică la vârful piramidei tuturor 
cărților din lume. 


Cărţile Vechiului Legământ 


Cum sânt împărţite cărțile Vechiului Legământ? 
Sânt împărţite în patru grupe: legiuitoare, istorice, 
povățuitoare (sau morale) şi proroceşti. 


Care sânt cărţile legiuitoare ale Vechiului Le- 
gământ? 

Acestea sânt cele cinci cărți ale lui Moisi: Facerea 
— cartea despre naştere, leşirea — cartea despre exod, 
Leviticul — cartea despre preoție şi aducerea jertfelor, 
Numerii — cartea despre numărătoare, Deuteronom 
(sau A Doua Lege) — cartea legilor înnoite. 


Ce ne învaţă cartea Facerii? 

Mai întâi, ne învață despre atotputernicia şi înțelep- 
ciunea lui Dumnezeu în zidirea lumii, prin Cuvântul 
Său făuritor,; în al doilea rând, despre marea Sa iubire 
în făurirea omului după chipul Său; în al treilea rând, 
despre desăvârşita dreptate a lui Dumnezeu atunci 
când i-a izgonit din Rai pe strămoşii noștri Adam şi 
Eva, care, îndrumați de Satana, sau întors nerecu- 
noscători de la Ziditorul lor către Pierzătorul lor. De 
la aceasta s'a tras atunci tragedia neamului omenesc. 


Ce învățături primim din cărţile legiuitoare ale 
Vechiului Legământ? 

Despre cum i-a învăţat Dumnezeu pe oameni ca, prin 
legea veşnică a Dreptăţii, să se pregătească pentru 
primirea Legii Iubirii prin Hristos Mântuitorul. 


Care sânt cărțile istorice ale Vechiului Testament? 
Cartea lui lisus (sau losua) Navi, Cartea Judecători- 
lor, cele patru Cărţi ale Împăraţilor, cele două Cărţi 
Paralipomene (sau ale Cronicilor), Cartea lui Ezdra, 
Cartea lui Neemia şi Cartea despre Esthira (sau 
Estera). 


Ce învățături primim din aceste cărţi istorice? 
Învăţăm despre luarea-parte activă a lui Dumne- 
zeu în toate întâmplările însemnate, binevoind vin- 
decarea prin Lege a firii omeneşti stricate, izbăvi- 
rea oamenilor din mrejele satanice ale idolatriei şi 
întoarcerea lor la EI, Singurul şi Adevăratul iubitor 
de oameni Dumnezeu. 


Care sânt cărţile povățuitoare sau morale ale Ve- 
chiului Legământ? 

Cartea lui lov, Cartea Psalmilor, Cartea Pildelor lui 
Solomon (zisă şi Paremiile sau Proverbele), Eclisias- 
tul şi Cântarea Cântărilor. 


Ce învăţăm din aceste cărți povăţuitoare sau mo- 
rale? 

Învăţăm cum să întâmpinăm întâmplările de fiecare 
zi şi cum să ne purtăm în toate împrejurările vieții, 
fără a pierde din vedere pe Domnul Dumnezeul 
nostru şi Legea Sa. 


Care sânt cărţile proroceşti ale Vechiului Le- 
le p Ş 
gământ 
Acestea sânt: Cărţile celor patru proroci mari — Isaia 
ț 2) pP , 
Ieremia, lezechiil, Daniil; Cărţile celor doisprezece 
proroci mici — Osie (sau Osea), Amos, Mihsa, Ioil, 

Avdie, lonâ, Naim, Avvacim, Sofonie, Agghcu, 
Zaharia, Malahia (sau Maleâhi). Alte cărți folosite 
de Biserică sânt: Cartea Înţelepciunii lui Solomon, 
Cartea Înțelepciunii lui Iisus fiul lui Sirah. 


Este, oare, această împărţire a cărților biblice ale 
Vechiului Legământ una strictă? 

Nu. În cărţile legiuitoare şi proroceşti este o însem- 
nată parte istorică, aşa după cum sânt şi prorociile 
în primele două categorii de cărți. Cartea Psalmilor 
are un loc de seamă între toate celelalte cărți. Deşi 
este deseori aşezată în rândul cărților povăţuitoare 
sau morale, Cartea Psalmilor este plină de prorocii 
despre Hristos. Mai mult, Psaltirea este cea mai 
mare carte de rugăciuni din întreaga Biblie. 


Cărţile Noului Legământ 


Câte cărţi cuprinde Noul Legământ? 

Noul Legământ este în fapt o singură carte, căci are 
o temă centrală de la cea dintâi până la cea din urmă 
pagină. 


Care este această temă centrală? 
O persoană nemaiîntâlnită, adică Domnul şi Mân- 
tuitorul nostru lisus Hristos. 


Din câte cărți mai mici este alcătuită marea carte a 
Noului Legământ? 
Din douăzeci şi şapte de cărți. 


Oare fiecare dintre ele poate fi numită carte? 
Da, după însemnătate, iar nu după mărime. Între 


ele sânt şi unele epistole ale Apostolilor ce cuprind 
numai o singură pagină de carte tipărită. 


Care sânt cărţile Noului Legământ? 

Acestea sânt: cele patru Evanghelii — după Matthei, 
după Mârcu, după Luca şi după loânn; Faptele 
Apostolilor; cele şapte Epistole Soborniceşti — una 
a Sfântului Apostol Lâcov, două ale Sfântului Apo- 
stol P&tru, trei ale Sfântului Apostol loânn şi una a 
Sfântului Apostol ida; cele paisprezece epistole ale 
Sfântului Apostol Pavel şi Apocalipsa (sau Desco- 
perirea) Sfântului loânn Theologul. 


Ce înseamnă cuvântul Evanghelie? 
Evanghelie vine de la cuvântului grecesc Fvanghe- 
Ilion, care înseamnă veste bună sau bunăvestire. 


De ce se cheamă aşa? 

Datorită persoanei lui Iisus Hristos, care este Zună- 
fatea desăvârșită şi noutatea desăvârşită în istoria 
omenirii. 


Cine a folosit pentru întâia oară în Noul Legământ 
cuvântul Evangbelion? 

Însuşi Domnul Iisus, care a spus oamenilor în cea 
dintâi propovăduire a Sa: „Pocăiţi-vă şi credeți în 
Evanghelie.” /Marcu 1:15/ 


Ce aflăm din cele patru Evanghelii? 

Aflăm că toate făgăduinţele pe care Dumnezeu Le- 
a făcut oamenilor în Vechiul Legământ s'au împlinit 
şi toate prorociile de la Adam încoace s'au adeverit 
în persoana lui lisus Hristos. 

Ce altceva ne mai învaţă? 

Pe de o parte, despre caracterul desăvârşit al lui Iisus 
Hristos, mult mai desăvârşit decât îşi poate cineva 
dintre noi închipui, despre milostivirea şi desăvârşita 
Sa iubire de oameni, despre hotărârea Sa de a ierta 
şi de a ajuta, despre umilința şi sărăcia Sa văzută, 
despre jertfa şi pătimirea Sa pentru oameni; iar, pe 
de altă parte, despre dumnezeirea Sa desăvârşită, 
despre naşterea, faptele, înțelepciunea, puterea şi 
dragostea Sa, despre învierea şi înălțarea Sa cele mai 
presus de fire. 


Ce altceva? 

Pe scurt, din Evanghelie primim cunoaşterea adevă- 
rurilor de căpătâi despre Mântuitorul nostru şi despre 
mântuire. 


Cum am putea numi atunci Evangheliile, în com- 
paraţie cu celelalte cărți ale Noului Legământ? 
Le-am putea numi Cărţile adevărurilor de căpătâi. 


Ce învăţăm din Faptele Apostolilor şi din Epistole? 
Învățăm despre pogorîrea Duhului Sfânt peste A pos- 
toli, despre lucrarea lor neîncetată de propovăduire 
a Evangheliei lui Hristos, de orânduirea Bisericii, 
despre săvârşirea de minuni în numele lui lisus FHris- 
tos şi, de asemenea, aflăm despre viața celor dintâi 
Creştini şi despre întâiele obşti Creştine. 


Cum am putea numi atunci cartea Faptele Apos- 
tolilor, în comparaţie cu Evangheliile? 

Am putea-o numi Lucrarea adevărurilor de căpătâi 
cuprinse în Evanghelii. 


Ce învăţăm din epistolele Apostolilor? 
Invăţăm tâlcuirea adevărurilor de căpătâi cuprinse 
în Evanghelii. 


Cum ar trebui să se numească aceste epistole în 
comparaţie cu Evangheliile? 

Ar trebui să se cheme Cărţile Ză/cuirii adevărurilor 
de căpătâi ale lui Hristos. 


Ce învăţăm din cartea Apocalipsei Sfântului Apos- 
tol Ioânn Theologul? 

Învăţăm despre lupta cea grea a Bisericii împotriva 
tuturor fiarelor lumii şi ale iadului, şi despre biruința 
cea de pe urmă a lui Hristos, Mielul lui Dumnezeu, 
asupra tuturor acestor înfricoşate puteri ale întune- 
ricului. 


Cum ar trebui atunci să se numească cartea Apo- 
calipsei, în comparaţie cu Evangheliile? 

Ar trebui să se numească Cartea Biruinfei celei din 
urmă a adevărurilor de căpătâi cuprinse în Evanghelii, 
când va lua sfârşit drama lumii, în care personajul 
principal a fost de la început Iisus Hristos, Domnul 
şi Mântuitorul nostru. 


SFÂNTA PREDANIE 


Ce este Sfânta Predanie (sau Tradiţie)? 

"Toate acele bunuri duhovniceşti pe care le-am moş- 
tenit de la sfinții noştri înaintaşi, care sânt în deplină 
înțelegere cu Sfânta Scriptură şi ne ajută să o înţe- 
legem drept. 

Care este mai veche: Sfânta Scriptură sau Sfânta 
Predanie? 
Sfânta Predanie. 


Care este mai cuprinzătoare? 

Sfânta Predanie. Sfântul loânn Evanghelistul în- 
tăreşte aceasta, când spune: „Sânt încă şi altele mul- 
te ce au făcut lisus, carile de sar fi scris câte una, 
socotesc că nici lumea aceasta nu ar cuprinde cărțile 
ce s'ar scrie. Amin.” /loânn 21:25/ 


Ce cuprinde mai cu seamă Sfânta Predanie? 

Sfânta Predanie cuprinde: Înfăţişări pe scurt şi sta- 
torniciri ale credinței noastre ortodoxe; Învățătu- 
ra despre cele şapte Sfinte Taine, precum şi chipul 
săvârşirii lor; Canoanele (sau pravilele) Apostoli- 
lor; Canoanele celor şapte sinoade ecumenice, care 
Sau ţinut astfel: Nikâia (Niceea) în 325, la care au 
luat parte 318 de Sfinți Părinţi; Constantinopol în 
381, la care au luat parte 150 de Sfinți Părinți; Efes 
în 431, la care au luat parte 200 de Sfinți Părinți; 
Halkidân (Calcedân) în 451, la care au luat parte 
630 de Sfinți Părinți; Constantinopol în 553, la care 
au luat parte 160 de Sfinți Părinţi; Constantinopol 
în 680, la care au luat parte 170 de Sfinți Părinți şi la 
Nikeia (Niceea) în 787, la care au luat parte 367 de 
Sfinți Părinţi. (La aceste şapte sinoade ecumenice au 
participat, aşadar, cu totul, 2000 de legaţi ai Bisericii 
Creştine din întreaga lume). Mai cuprinde canoanele 
şi pravilele unor sinoade (sau soboare) locale; pravile 
privind rânduiala bisericească ale Sfântului Vasilie 
cel Mare şi ale altor sfinți; scrierile Sfinților Părinți 
ai Bisericii; Liturghiile şi celelalte slujbe bisericeşti; 


Vieţile Sfinţilor şi Mucenicilor Creștini; obiceiuri 
religioase, semne şi simboluri ca arătare a credinței, 
nădejdii şi dragostei noastre. 


Poate fi despărțită Sfânta Predanie de Sfânta Scrip- 
tură? 
Nu. Ele sânt de nedespărțit. Căci în lumina Sfintei 
Predanii înțelegem drept Sfânta Scriptură, şi în lu- 
mina Sfintei Scripturi prețuim şi iubim Sfânta Pre- 
danie. 


Care ar fi urmările despărțirii lor? 

Urmările rele ale unei astfel de despărțiri s'au şi arătat: 
prin tâlcuirile greşite ale Sfintei Scripturi — neînțele- 
geri, erezii, schisme şi, în cele din urmă, despărțirea 
Bisericii Soborniceşti. 


Cine este chemat să păzească neîntinate scrierile 
Sfintei Scripturi şi curăţia Sfintei Predanii? 
Biserica, care este, după cuvintele Apostolului, „stâlp 
şi întărire a adevărului.” /] Tim. 3:15/ Şi aceasta este, 
mai înainte de toate, datoria ierarhiei bisericeşti. 

MĂRTURISIREA DE CREDINŢĂ 
CREŞTINĂ ORTODOXĂ 


Ce înseamnă mărturisirea de credinţă Creştină or- 
todoxă? 

Înseamnă adevărurile credinței Creştine, cel mai pe 
scurt rânduite în mărturisirea de credință a Bisericii 
Ortodoxe Răsăritene. Această mărturisire de cre- 
dință se mai numeşte şi Simvolu/ Credintei.? 


Este numai un singur fel de mărturisire de cre- 
dință? 

Sânt mai multe: Simvolul Apostolilor, Simvolul 
Sfântului Athanâsie cel Mare şi al Sfântului Grigorie 
al Neokesâriei. Dar Simvolul de Credinţă înfăţişat 
mai jos, cel mai răspândit în Biserica Ortodoxă, a fost 
alcătuit în vremea celor două sinoade ecumenice de 


la Nikâia (Niceea) (325) şi la Constantinopol (381). 


Din ce este alcătuit acest Simvol? 

Este alcătuit din următoarele douăsprezece puncte: 
Crez întru unul Dumnezeu, Tatăl, Atotţiitorul, fă- 
cătorul cerului şi al pământului, văzutelor tuturor şi 


2 Am folosit această grafie deoarece este fidelă termenului Ellin (70 
symaolon tis pisteos), şi datorită înțelesului diferit pe care îl are astăzi 
cuvântul „simbol” (cf. DEX, semn care reprezintă sau evocă o noțiune). 
Simuolul Credintei sar putea traduce perifrazând „Adunarea prin 
împreună-sfătuire a articolelor de credință,” aşadar nimic apropiat de 


„simbolistica” modernă. (7. re.) 


nevăzutelor. Şi întru unul Domnul lisus Hristos, Fiul 
lui Dumnezeu cel unul-născut, carele din Tatăl Sau 
născut mai nainte de toți vecii, Lumină din Lumină, 
Dumnezeu adevărat din Dumnezeu adevărat, născut 
nu făcut, cel de-o-ființă cu Tatăl, prin carele toate s'au 
făcut. Carele pentru noi oamenii, şi pentru a noastră 
mântuire, s'au pogoriît din ceriuri, şi s'au întrupat dela 
Duhul Sfânt şi din Maria Fecioara, şi s'au făcut om. 
Şi s'au răstignit pentru noi în zilele lui Ponţiu Pilat, 
şi au pătimit şi s'au îngropat. Şi au înviat a treia zi, 
dupre Scripturi. Şi s'au nălțat a ceriuri şi şade de-a 
dreapta Tatălui. Şi iarăşi va să vie, cu slavă, să judece 
viii şi morții, a căruia Împărăție nu va avea sfârşit. 
Şi întru Duhul Sfânt, Domnul, de-viaţă-făcătorul, 
carele din Tatăl purcede, cela ce cu Tatăl şi cu Fiul 
este împreună-închinat şi împreună-slăvit, carele au 
grăit prin proroci. Întru una, Sfântă, Sobornicească 
şi Apostolicească Biserică. Mărturisesc un Botez 
întru lăsarea păcatelor. Aştept învierea morţilor. Şi 
viața veacului ce va să fie. Amin. 


TÂLCUIREA CREZULUI 
Punctul 1 al Simvolului Credinței 


Care este punctul 1 din Simvolul Credinței? 

Cred întru Unul Dumnezeu, Tatăl, Atotţiitorul, Fă- 
cătorul cerului şi al pământului, văzutelor tuturor şi 
nevăzutelor. 


De ce credem întru Unul Dumnezeu? 
Deoarece doar Unul Dumnezeu este cu adevărat 
Dumnezeu. 

Cum este natura lui Dumnezeu? 
Dumnezeu este duh, nemărginit, neschimbător, ne- 
cuprins, veşnic, fără de început şi fără de sfârşit. 


Care sânt însuşirile esenţiale ale lui Dumnezeu? 
Dumnezeu este desăvârşit sfânt, desăvârşit bun, de- 
săvârşit drept, desăvârşit adevărat, desăvârşit slobod, 
preaînțelept, atotputernic, preamilostiv, atotprezent, 
atotştiutor şi Sieşi de ajuns. 


De ce Îl numim pe Dumnezeu „Iatăl'? 

Pentru că EI este Tatăl lui Iisus Hristos, singurul Său 
Fiu — şi, prin EL, al tuturor celor care, născuți din nou 
prin lisus Hristos, se fac fii ai Săi. 


De ce Îl numim pe Dumnezeu „Făcătorul”? 
Pentru că E] a făcut toate cele văzute şi nevăzute prin 
puterea şi atotînțelepciunea Sa, şi nimic nu s'a făcut 
şi nu există fără El. El este Făcător şi Atotţiitor. 


Ce se înţelege prin cer? 
Ingerii, care sânt duhuri nevăzute şi fără de număr. 


Sânt îngerii asemenea oamenilor? 

Da. Ca şi oamenii, îngerii sânt fiinţe dăruite cu rațiu- 
ne, cu simțăminte, putere şi nume propriu. Ca şi oa- 
menii, ei îşi găsesc fericirea în Dumnezeu. 


Prin ce se deosebesc îngerii de oameni? 
Ingerii sânt fără de trup şi fără de moarte. 


Cine sânt îngerii păzitori? 
Aceştia sânt îngerii cărora Îi s'a încredințat să-i ocro- 


tească şi să-i apere pe oameni. Chiar Hristos a ade- 
verit aceasta, prin cuvintele: „Vedeți să nu disprețuiți 
pre vreunul din aceştia mici; că zic vouă că îngerii 
lor în ceruri pururea văd fața Tatălui meu cel din 


ceruri.” /Matthei 18:10/ 


Toţi îngerii sânt la fel? 

Toţi îngerii au aceeaşi fire, dar se deosebesc prin slavă, 
putere şi lucrare. Sânt nouă cete îngereşti: Scaunele, 
Heruvimii, Serafimii, Domniile, Stăpâniile, Puterile, 
Începătoriile, Arhanghelii şi Îngerii. 


Mai au îngerii în Biblie şi alte nume? 
Da, foarte des sânt numiţi Oșzirile cerești sau Oşfile 
Domnului. 


De ce li se dau nume ostăşeşti? 

Pentru că ei sânt acea putere dumnezeiască ce lup- 
tă împotriva duhurilor rele, care sânt împotriva lui 
Dumnezeu şi care îi vatămă pe oameni. 


Ce sânt duhurile rele? 

Ele au fost cândva îngeri, care au căzut însă de la 
Dumnezeu şi-au ajuns vrăjmaşi ai lui Dumnezeu şi 
ai oamenilor. 


Cum altfel se mai numesc duhurile rele? 
Diavoli. 


Ce înseamnă acest nume? 
Clevetitor sau defăimător. Căci diavolii neîncetat 
clevetesc şi defăimează pe Dumnezeu şi pe oameni. 

Spre ce fapte rele îi îndeamnă neîncetat diavolii pe 
oameni? 

Spre toate doririle păcătoase şi faptele rele care sânt 
împotriva legii lui Dumnezeu; îndeobşte spre ură, 
minciună şi silnicie. Aşa cum Domnul Iisus le-a grăit 
Evreilor, prigonitorilor Săi: „Voi din tatăl diavolul 
sânteți, şi poftele tatălui vostru vreţi să faceţi. Ace- 
la ucigător de oameni a fost dintru început, şi întru 
adevăr nu a stătut, căci nu este adevăr întru dânsul. 
Când grăieşte minciuna, dintru ale sale grăieşte, căci 
mincinos este, şi tatăl aceleia.” /loânn 8:44/ 


Cum putem şti dacă unii oameni sânt stăpâniţi de 
diavol? 

După ura lor împotriva lui Dumnezeu şi a oamenilor, 
şi după înşelare şi silnicie. 


De care nume se tem diavolii cel mai mult? 
De numele Domnului nostru lisus Hristos. 


Al cui nume îl urăsc necredincioşii cel mai mult? 
Numele Domnului nostru Iisus Hristos. 


Punctul al 2-lea din Simvolul Credinței 


Care este punctul al 2-lea din Simvolul Credinței? 
(Cred) şi întru unul Domnul lisus Hristos, Fiul lui 
Dumnezeu cel unul-născut, carele din Tatăl Sau 
născut mai nainte de toți vecii, Lumină din Lumină, 
Dumnezeu adevărat din Dumnezeu adevărat, născut 
nu făcut, cel de-o-ființă cu Tatăl, prin carele toate 
s'au făcut. 


Ce înseamnă numele „lisus Hristos”? 

Iisus înseamnă Mânruitor, căci El a venit să-i mân- 
tuiască pe oameni de Satana, de păcat şi de moarte. 
FIristos înseamnă Uns (Împărat, Arhiereu, Proroc). 


În ce chip este lisus Hristos „Fiul lui Dumnezeu”? 
EI este singurul Fiu al lui Dumnezeu Tatăl, născut, 
iar nu făcut. 


Oare este mare deosebirea între „născut” şi „făcut”? 
Da, foarte mare. Aşa după cum omul dă naştere co- 
pilului, care este din aceeaşi ființă cu el, dar făureşte 
lucruri, care nu sânt de aceeaşi ființă cu el — aşa şi 
Dumnezeu Îl naşte pe Fiul Său din veşnicie, din 
ființa Sa proprie, dar a făcut nenumărate ființe şi 
lucruri care nu sânt din aceeaşi fire cu EI. 


De ce este numit „Lumină din Lumină”? 

Pentru că Tatăl Lui este Lumina veşnică a înțelep- 
ciunii şi a iubirii, şi astfel este firesc ca Fiul unui ase- 
menea Lată să fie Lumină din Lumină. 


De ce este El numit „Dumnezeu adevărat din 
Dumnezeu adevărat”? 

Din aceeaşi pricină. Tot astfel se întâmplă chiar şi 
în rânduiala lumii acesteia; de pildă, pe acela care se 
naşte din om îl putem numi „omul adevărat din om 
adevărat,” pentru că fiul este totdeauna şi oriunde 
din aceeaşi ființă cu părinții săi. 

Asemenea şi Domnul nostru lisus Hristos — pentru 
că este Fiul lui Dumnezeu, cu adevărat este Dumne- 
zeu adevărat din Dumnezeu adevărat, după cum El 
însuşi a zis: „Eu şi Tatăl una sântem.” /loânn 10:30/ 

De ce spunem „prin carele toate s'au făcut”? 
Deoarece Dumnezeu a zidit prin Fiul toate lucrurile 
care sânt în cer şi pe pământ. După cum se întăreşte 
şi în Sfânta Scriptură: „Loate printr'însul s'au făcut, 
şi fără de el nimica s'a făcut din ce sa făcut.” /loânn 
1:3/ 


Punctul al 3-lea din Simvolul Credinței 


Care este punctul al 3-lea din Simvolul Credinței? 
Carele pentru noi oamenii, şi pentru a noastră mân- 
tuire, sau pogorît din ceriuri, şi sau întrupat dela 
Duhul Sfânt şi din Maria Fecioara, şi s'au făcut om. 


Pentru ce S'a pogorit Fiul lui Dumnezeu Iisus 
Hristos din cer, adică din slava şi fericirea Sa veş- 
nică, în aceasta lume a pătimirii? 

Pentru oameni şi pentru mântuirea lor. 


Care a fost pricina pogoririi Lui din ceruri? Ce L-a 
mişcat? 
Mila şi iubirea Sa nemărginită față de oameni. 


A venit EI, oare, pentru toți oamenii? 

Da, El a venit să aducă mântuire tuturor oamenilor. 
Dar s'au mântuit doar aceia care au crezut în EI şi 
care au răspuns cu iubirea lor iubirii Lui. 


Ce înseamnă: „S'au întrupat dela Duhul Sfânt şi 
din Maria Fecioara”? 

Întrupat înseamnă înveşmântat în trup sau că a luat 
trup. Preasfânta Fecioară Maria L-a zămislit nu după 
fire, ci mai presus de fire, prin puterea Duhului Sfânt. 


Cum a fost cu putință ca Fecioara să nască pe Fiul 
fără a fi căsătorită? 

La Atotputernicul Dumnezeu toate sânt cu putință. 
Prin puterea Sa, El i-a făcut la început pe cel dintâi 
bărbat şi pe cea dintâi femeie, pe Adam şi Eva. Tot 
prin puterea Sa, El a făcut ca Fecioara Maria să-L 
zămislească pe Iisus Hristos, Om adevărat şi Dum- 
nezeu adevărat. 


În ce este lisus Hristos asemenea oamenilor? 

E] a avut trup omenesc şi suflet omenesc ca orice om, 
mai puţin păcatul. A fost om desăvârşit, însă lipsit de 
păcate şi patimi. 


Prin ce se deosebeşte lisus Hristos de toți oamenii 
din istorie? 

Prin unirea celor două firi, cea dumnezeiască şi cea 
omenească, întro singură persoană. Oamenii sânt 
doar oameni, dar El a fost Dumnezeu-Om. 


De ce o numim pe Fecioara Maria „Maica Dom- 
nului” şi „Născătoare-de-Dumnezeu”? 

Pentru că cele două firi ale Mântuitorului nostru, 
cea dumnezeiască şi cea omenească, s'au unit la ză- 
mislire. Astfel, Dumnezeu şi Omul sau născut din 
ea în acelaşi timp, în aceeaşi persoană. 


De ce o numim pe Fecioara Maria „pururea- 
fecioară”? 

Pentru că ea a fost fecioară înainte, în timpul şi 
după naşterea lui lisus Hristos; ea a rămas veşnic 
fecioară. 

O cinsteşte Biserica Ortodoxă pe Maica Domnu- 
lui ca Sfântă? 

Da, în Biserica Ortodoxă Maica Domnului este cin- 
stită mai presus de toți ceilalți sfinți, mai mult chiar 
decât îngerii, pentru că a fost aleasă de Dumnezeu 
să fie mijlocitoare pentru mântuirea omenirii, prin 
naşterea Mântuitorului lumii. 


De ce Îl numim pe Hristos „Mântuitor”? 

Pentru că S'a pogorît din ceruri ca să-i mântuiască 
pe oameni de Satana, de păcat şi moarte. Căci Sata- 
na este pricinuitorul păcatului, iar prin păcat a venit 
moartea. 


Când a fost săvârşit primul păcat? 
In Rai, când Adam şi Eva sau ridicat împotriva lui 
Dumnezeu şi s'au supus Satanei. 


Ce legătură au toţi ceilalţi oameni cu păcatul lui 
Adam? 

Noi toți am moştenit acest păcat de la protopărinții 
noştri. Aşa cum moştenim anumite boli de la părinții 
noştri, tot aşa am moştenit şi păcatul de la strămoşii 
neamului omenesc. 


Acesta a fost singurul păcat pentru care a venit 
Hristos să-i mântuiască pe oameni? 

Nu. Acestui păcat dintâi i sau adăugat nenumărate 
alte păcate; astfel încât, după o vreme mai îndelungată, 
oamenii au căzut cu totul sub puterea Satanei. 


De ce nu a ridicat Dumnezeu un om mare — un 
geniu — ca să săvârşească lucrarea lui Hristos şi 


să-L cruţe în felul acesta pe Fiul Său cel veşnic? 
Pentru că absolut toți oamenii erau păcătoşi şi mu- 
ritori, chiar şi cei mai mari şi cei mai buni. Întreaga 
lume zăcea în păcat. Satana şi moartea stăpâneau lu- 
mea până la pogorîrea din ceruri a singurului Mân- 
tuitor cu putință, mai puternic decât Satana, fără de 
păcat şi fără de moarte, Care a adus neamului ome- 
nesc eliberare şi mântuire. 


Punctul al 4-lea din Simvolul Credinței 


Care este punctul al 4-lea din Simvolul Credinței? 
Şi s'au răstignit pentru noi în zilele lui Ponţiu Pilat, 
şi au pătimit şi s'au îngropat. 


Cine au fost învinuitorii lui lisus Hristos? 

Preoţii Evrei şi Fariseii, care-L pizmuiau pe lisus 
Hristos pentru că săvârşise minuni mari, pe care ei 
nu le-au putut săvârşi, şi pentru că poporul era mult 
mai apropiat de EI decât de ei. 


Cine a fost judecătorul care l-a osândit la moarte 
pe lisus? 

Ponţiu Pilat, guvernatorul Roman al Palestinei, ca 
reprezentant al Împăratului de la Roma. 


De ce este pomenit în chip anume numele lui 
Ponţiu Pilat? 

Pentru ca moartea lui lisus Hristos să fie întărită 
istoric, tot astfel cum este pomenit şi numele Îm- 
păratului Avgust în scrierile evanghelice care istori- 
sesc naşterea Lui. 


29 III 


Pentru ce păcat sau fărădelege L-a osândit Pilat la 
moarte pe lisus? 

Pentru nici un păcat. Pilat însuşi a afirmat înaintea 
preoţilor Evrei şi a poporului, grăind: „Nici o vină 
aflu în omul acesta” şi a repetat: „lată eu, înaintea 
voastră întrebându-l, nici o vină am aflat întru omul 
acesta;” de asemenea, şi a treia oară a zis: „Dar ce rău 
a făcut acesta? Nici o vină de moarte am aflat întru 
el.” Dar temându-se de Evrei, acesta L-a dat să fie 
răstignit. /Luca 23:4,14,22; loânn 18:38 şi 19:4,6/ 


Cum a îngăduit dreptatea dumnezeiască să sufe- 
re lisus o moarte atât de cumplită, fiind pe deplin 
nevinovat? 

El nu a murit pentru vreun păcat al Său, ci pentru 
păcatele noastre. Veşnica dreptate a lui Dumnezeu 
a căutat o astfel de jertfă curată şi neprețuită pentru 
păcatul lui Adam şi pentru păcatele noastre. 


A fost vreo pricină pentru o jertfă atât de mare? 
Da. Prin această jertfă, Dumnezeu şi-a arătat iubirea 
Sa fără de margini față de oameni. „EI au iubit pre 
noi şi au trimis pre Fiul său ispăşire pentru păcatele 
noastre.” /l loânn 4:10/ 


De ce Îl numim pe lisus Hristos „Răscumpărător”? 
Pentru că ne-a răscumpărat din păcate şi moarte, prin 
pătimirea Sa şi prin moartea pe cruce. 


Cum a putut să moară Dumnezeu, fiind fără-de- 
moarte? 

EI nu a murit ca Dumnezeu, ci ca om. Dumnezeirea 
şi sufletul Său nu au gustat în nici un chip moartea. 


În ce constă măreția unică a jertfei lui Hristos? 

În primul rând, în desăvârşita Sa nevinovăție; în al 
doilea rând, în iubirea Să fără de margini față de oa- 
meni şi în ascultarea Sa față de Tatăl; iar în al treilea 
rând, în moartea Sa de bună voie pentru mântuirea 
păcătoşilor. 


Punctul al 5-lea din Simvolul Credinței 


Care este punctul al 5-lea din Simvolul Cre- 
dinței? 
Şi au înviat a treia zi, dupre Scripturi. 


Care a fost cea mai mare biruinţă a lui Hristos? 
Invierea Sa din morți. 


Ce a arătat mai presus de toate dumnezeirea Sa 
atotputernică? 
Iarăşi, învierea Sa. 


Ce lucru a întărit mai presus de toate biruinţa lui 
Hristos asupra Satanei? 
Pogorârea Sa la Iad. 


Ce este ladul? 

Împărăţia întunericului din cele mai de jos ale pă- 
mântului, unde Satana are stăpânire asupra morții. 
Hristos a putut „prin moarte să surpe pre cela ce are 
stăpânia morții, adecă pre diavolul.” /Evrei 2:14/ 


Ce a făcut Hristos în Iad? 
Prin pogorirea Sa la Iad, EI l-a făcut pe Satana să 
tremure şi să fugă de la fața Sa. Miliarde de suflete 

omeneşti care se chinuiau acolo sau bucurat de 
pogorîrea lui Hristos. 


Ce a făcut Hristos pentru acele suflete omeneşti? 

Le-a propovăduit Evanghelia Sa — Vestea cea Bună 
— şi a întărit biruința Sa asupra Satanei şi asupra 
morții. Şi, pentru că mulți au primit-o, sau mântuit. 


În ce zi s'a petrecut învierea lui Hristos? 

În a treia zi după moartea Sa, întocmai cum a vestit 
de mai multe ori ucenicilor Lui. A murit Vineri şi a 
înviat Duminică. 


Care au fost cei dintâi martori ai învierii lui 
Hristos? 

Străjerii, care primiseră poruncă de la Evrei să 
păzească mormântul Său. 


Cui au vestit aceştia învierea lui Hristos? 
Preoţilor şi căpeteniilor Evreilor. 


Cum au răspuns căpeteniile şi preoţii la această 
veste? 

Sau temut şi s'au tulburat, i-au cumpărat pe străjeri 
cu arginți mulți şi le-au poruncit să meargă şi să 
răspândească vestea că „ucenicii lui, noaptea venind, 


au furat pre el, dormind noi.” /Matthei 28:13/ 


Care este cel dintâi dintre ucenicii lui Hristos ce a 
aflat despre învierea Sa? 

La mormântul Său, îngerii au grăit femeilor 
Galileene: „Ce căutați pre cel viu între cei morți ? 
Nu este aici, ci sau sculat.” /Luca 24:5/ 


A arătat Hristos Învierea Sa din morți în chip de 
netăgăduit, şi cui ? 

Da, El s'a arătat viu, în trup, ucenicilor şi următorilor 
Săi — nu o dată, ci de mai multe ori, vreme de 40 zile, 
aşa cum scrie în Evanghelii, în Faptele Apostolilor, 
în Epistolele Apostolilor şi în Apocalipsă. 


Ce a făcut Hristos în cele 40 de zile dintre Învierea 
şi Înălțarea Sa la cer? 

I-a învăţat pe ucenicii Săi cele mai adânci taine ale 
Împărăției lui Dumnezeu /Faptele Apostolilor 1:3/ 


De ce este scris că Hristos a înviat a treia zi „du- 
pre Scripturi”? 

Pentru că Învierea Sa a fost prorocită în Vechiul 
Legământ. /Psalm 14:9-10; Isaia 52/ Însuşi Hristos 
S'a asemănat pe Sine cu lona Prorocul, spunând: „Că 
precum a fost Iona în pântecele chitului trei zile şi 
trei nopți, aşa va fi Fiul Omului în inima pământului 
trei zile şi trei nopți.” /Matthei 12:40/ Şi iarăşi, după 
învierea Sa, le-a zis Apostolilor: „Aşa este scris, şi aşa 
trebuia să pătimească Hristos, şi a treia zi să învie 
din morți.” /Luca 24:46/ 


Punctul al 6-lea din Simvolul Credinței 


Care este punctul al 6-lea din Simvolul Credinței? 
Şi s'au nălțat la ceriuri şi şade de-a dreapta Tatălui. 


Când S'a înălţat Domnul de la pământ la cer? 
In a patrusprezecea zi după învierea Sa. 


Cum numim această zi? 


Ziua Înălţării. 


În ce loc S'a înălțat Domnul lisus la cer? 
Pe Muntele Măslinilor. 


Cine au fost martorii Înălţării Sale? 
Toţi ucenicii Săi credincioşi. 


De ce S'a înălţat Domnul la cer? 
Deoarece şi-a încheiat slujirea Sa înaintea oamenilor, 
a mers în lăcaşul Său veşnic. 


S'a înălţat Hristos a cer cu trupul Său omenesc? 
Da, cu trupul Său omenesc, Care a înviat din morți. 


De ce S'a înălțat în chip văzut, înaintea multor 
martori? 

Ca să-i încredințeze pe toți cei ce cred în El că şi ei 
se vor înălța astfel la cer după învierea cea de obşte. 


Ce înseamnă cuvintele: „Şade de-a dreapta Ta- 
tălui?” 

lisus Hristos are aceeaşi mărire, slavă şi putere cu Ta- 
tăl. Înaintea înălțării Sale, EI i-a încredințat pe uce- 
nicii Săi, spunându-le: „Datu-mi-s'au toată stăpâni- 
rea în cer şi pre pământ.” /Matthei 28:18/ 


Punctul al 7-lea din Simvolul Credinței 


Care este punctul al 7-lea din Simvolul Credinței? 
Şi iarăşi va să vie, cu slavă, să judece viii şi morții, a 
căruia Impărăţie nu va avea sfârşit. 


Ce ne învaţă articolul al 7-lea din Simvolul 
Credinței? 

Despre a doua venire a lui Hristos, despre judecata Sa 
asupra celor vii şi asupra celor morți şi despre înfăp- 
tuirea desăvârşită a veşnicei Sale Împărății cereşti. 


Se va deosebi cea de-a doua venire a lui Hristos de 
cea dintâi? 

Se va deosebi, şi va fi întru totul diferită. Întâia Sa 
venire a fost în mare smerenie, spre a sluji oamenilor 
şi spre a se jertfi pentru ei. A doua Sa venire va fi 
cu mărire şi cu slavă, spre judecata oamenilor, vii şi 
morți. 


Cum a înfățișat Ela doua venire a Sa? 

EI a zis: „lar când va veni Fiul Omului întru slava 
sa, şi toți sfinții îngeri cu dânsul, atunci va şedea pre 
scaunul slavei sale; şi se vor aduna înaintea lui toa- 
te neamurile, şi va despărți pre dânşii unul de altul, 
precum desparte păstorul oile de capre.” /Matthei 
25:31-33/ lar după aceea îi va judeca pe cei drepți şi 
pe cei nedrepţi, după faptele lor. 


Există vreo arătare a venirii Sale? 

Sânt câteva. De pildă, Sfântul Apostol Pavel, mân- 
gâindu-i pe aceia întristați din pricina celor răposați 
ai lor, zice: „Că însuşi Domnul întru poruncă, întru 
glasul arhanghelului şi întru trâmbița lui Dumnezeu 
se va pogori din cer, şi cei morți întru Hristos vor 
învia întâi.” /] 'Ihessalonikeni 4:16/ 


Mai este vreo mărturie din ceruri despre a doua Sa 
venire? 


Da. La Înălțarea Sa, s'au arătat doi îngeri care le-au 
spus Apostolilor: „Ce staţi căutând spre cer? Acest 
lisus carele s'au înălțat dela voi la cer, aşa va veni 
precum ați văzut pre el mergând la cer.” /Faptele 
Apostolilor 1:11/ 


Ce ne mai este descoperit despre Judecata de Apoi? 
Insuşi Hristos a spus că atunci când va veni a doua 


oară, întru slava şi puterea Sa, „va răsplăti fiecăruia 
dupre faptele lui.” /Matthei 16:27/ 


Ce va zice EI atunci celor buni şi credincioşi? 
„Veniţi binecuvântaţii Părintelui meu, moşteniți îm- 
părăţia cea gătită vouă dela întemeierea lumii.” /Mat- 
thei 25:34/ 


Dar ce va spune celor răi şi necredincioşi? 
„Duceţi-vă dela mine, blestemaţilor, în focul cel 
vecănic, carele este gătit diavolului şi îngerilor lui.” 


/Matthei 25:41/ 


Şi ce se va întâmpla a sfârşit? 
Cei drepți vor merge la viața veşnică şi fericită, iar 
cei păcătoşi la chinul veşnic. 


Cum va fi a doua venire a Domnului? 

Întro clipă! „Că precum iese fulgerul dela răsărit şi 
se arată până la apus, aşa va fi şi venirea Fiului Omu- 
lui,” a zis El. /Matthei 24:27/ 


Când va fi a doua Sa venire, Judecata de Apoi şi 
sfârşitul lumii? 
Nu ne este descoperită vremea când vor avea loc 


aceste înfricoşate întâmplări. Dumnezeu numai ne-a 
îndemnat să fim mereu pregătiți să ÎL întâmpinăm. 
Pentru aceasta, „Privegheați, a zis E], şi fiți gata, că în 
ceasul care nu gândiţi, Fiul Omului va veni.” /Matthei 
24:44/ 


Cum să ne pregătim pentru această înfricoşătoare 
zi? 

Prin dreapta-cugetare, dreapta-simţire şi dreapta- 
făptuire, după învățătura Sa, după povețele Bisericii 
şi după pilda Sfinților Săi. 


A pomenit Hristos vreun semn al apropierii 
sfârşitului? 

Da. El a pomenit aceste semne: războaie, revo- 
luţii, cutremure, revolte, foamete, molime, năpaste, 
învățători mincinoşi, trădări, creşterea urii şi îm- 
puținarea dragostei, privelişti înfricoşătoare, semne 
neobişnuite pe cer, vrajbă şi tulburări între popoare 
şi altele. (vezi Matthei 24 şi Luca 21) 


Sântem încredinţațţi că Hristos va birui toate 
acestea? 

Pe deplin. În toate aceste năpaste, Domnul şi Mân- 
tuitorul nostru va mântui multe suflete omeneşti, aşa 
cum a prorocit la începutul tragediei neamului ome- 
nesc. Nici unul dintre cei ce cred în EI şi Îi cheamă 
numele nu va pieri. 


Punctul al 8-lea din Simvolul Credinței 


Care este punctul al 8-lea din Simvolul Credinței? 
(Cred) Şi întru Duhul Sfânt, Domnul, de-viaţă- 


făcătorul, carele din Tatăl purcede, cela ce cu Tatăl 
şi cu Fiul este împreună-închinat şi împreună-slăvit, 
carele au grăit prin proroci. 


De ce Duhul Sfânt este numit „Domnul”? 
Este numit astfel tot aşa cum Tatăl şi Fiul sânt nu- 
miți Domnul. 


Aşadar, Duhul Sfânt este Dumnezeu? 

Cu adevărat este, Dumnezeu adevărat din Dumne- 
zeu adevărat, şi nu se naşte din Tatăl, aşa cum se 
naşte doar Fiul, ci purcede din Tatăl. 


Cum putem atunci spune că credem întrun sin- 
gur Dumnezeu? 

Cu adevărat credem întrun singur Dumnezeu, 
despre Care ne-a fost dezvăluită prin Hristos cea 
mai înaltă taină — aceasta este taina desăvârşitei 
înțelegeri a celor Trei Ipostasuri (Persoane) dumne- 
zeieşti ale aceleiaşi Ființări (Esenţe) dumnezeieşti. 
De aceea vorbim despre întreitul Dumnezeu sau de- 
spre Treimea întru Unime, despre Unu/ Dumnezeu. 


Oare Dumnezeu S'a descoperit pe Sine în Vechiul 
Legământ ca Treime Sfântă? 

Nu întru totul lămurit. Isaia a văzut în vedenia sa Se- 
rafimii cântându-l lui Dumnezeu pe Scaun: „Sfânt, 
sfânt, sfânt (este) Domnul Savaoth.” /Isaia 4:3/ Re- 
petarea întreită a cuvântului sfânt închipuie cele trei 
persoane dumnezeieşti. A se vedea şi Facerea 1:26. 


De ce nu Sa descoperit lămurit Dumnezeu pe 
Sine în Vechiul Legământ ca Treime Sfântă? 


Aşa cum nici omul nu-şi descoperă tainele sale lăun- 
trice înaintea slugilor şi străinilor, ci numai în fața 
copiilor săi, tot astfel nici Dumnezeu nu şi-a desco- 
perit taina ființării Sale oamenilor „străini,” care au 
fost slugi şi robi ai Legii, ci a păstrat această desco- 
perire pentru copiii Săi iubiţi, ai Noului Legământ. 


În ce măsură este descoperită Sfânta Treime în 
Noul Legământ? 

Numai pe cât poate omul să înțeleagă cât este încă în 
trup. Arhanghelul Gavriil i-a vestit Preasfintei Fecio- 
are: „Duhul Sfânt se va pogori preste tine şi puterea 
celui Preaînalt te va umbri; pentru aceea şi Sfântul 
ce se va naşte din tine Fiul lui Dumnezeu se va che- 
ma.”/Luca 1:35/ Astfel este pomenită toată Treimea: 
(Sfântul) Dub, (Sfăntul) Tată şi (Sfântul) Fiu. 


Mai e şi un alt exemplu? 

Da. La botezul lui lisus în râul lordan, „s'a deschis 
cerul şi s'au pogorît Duhul Sfânt în chip trupesc, ca 
un porumb, preste dânsul, şi glas din cer s'au făcut, 
zicând: Tu eşti Fiul meu cel iubit, întru tine bine am 


voit.” /Luca 3:21-22/ 


Mai sânt şi altele? 

Sfântul loânn Evanghelistul spune limpede: „Căci 
trei sânt cari mărturisesc în cer: Tatăl, Cuvântul şi 
Sfântul Duh; şi aceşti trei una sânt.” /] loânn 5:7/ 
Prin numele „Cuvântul,” Sfântul Apostol loânn ÎL 
arată pe Fiul, aşa cum se vede şi din Evanghelia sa. 
[loânn 1:14/ 


Mai este vreunul? 

Domnul lisus a poruncit ucenicilor Săi: „Drept aceea, 
mergând învățați toate neamurile, botezând pre ei în- 
tru numele Tatălui şi al Fiului şi al Sfântului Duh.” 
/Matthei 28:19/ 


De ce este Sfântul Duh numit „de-viaţă-făcăto- 
rul”? 

Pentru că nu poate fi viață adevărată fără Duhul Sfânt 
— nici în cer, nici pe pământ. 


De ce numai Biserica Ortodoxă învaţă că Sfântul 
Duh „din Tatăl purcede”, şi nu şi din Fiul, aşa cum 
învaţă neortodocşii? 

Pentru că Biserica Ortodoxă cugetă logic că Dum- 
nezeu ştie despre Sine mai bine decât ştiu oamenii 
despre E]. lar Domnul şi Dumnezeul nostru Iisus 
Hristos, Vestitorul tuturor tainelor dumnezeieşti, 
Le-a descoperit ucenicilor Săi că Sfântul Duh pur- 
cede numai de la Tatăl, spunând: „Duhul adevărului 
carele dela Tatăl purcede, acela va mărturisi pentru 
mine.” /loânn 15:26/ 


De ce se spune că Sfântul Duh a grăit prin proroci? 
Pentru că chiar aşa şi este. Sfântul Petru scrie: „nici 
o prorocie a Scripturii nu se tâlcuieşte dupre soco- 
tința fieştecăruia: că nu prin voia oamenilor s'a făcut 
vreodată prorocie, ci purtându-se de Duhul Sfânt au 
grăit oamenii cei sfinți ai lui Dumnezeu.” /Il Petru 


1:20-21/ 


Nu sânt şi Apostolii însuflaţi şi îndrumați de Du- 
hul Sfânt? 


De bună seamă. Dar de acest lucru nu se pomeneşte 


în Simvolul Credinței pentru că nu a fost tăgăduit 
niciodată de nimeni. Sânt pomeniți numai prorocii 
pentru că în vremurile de atunci ereticii tăgăduiau că 


Vechiul Legământ a fost scris sub însuflarea Sfântu- 
lui Duh. 


S'a arătat Sfântul Duh vreodată în chip văzut? 

S'a arătat în chip de porumbel la botezul lui Hristos. 
De asemenea, s'a arătat în chip de „limbi de foc” şi 
sa pogorât peste Apostoli în ziua Cincizecimii, în a 
cincizecea zi după Înviere. 


Poate fiecare Creştin să aibă în sine pe Sfântul 
Duh? 

Da, după cuvintele mustrătoare ale lui FHristos: 
„Deci dacă voi, vicleni fiind, ştiţi să daţi daruri bune 
copiilor voştri, cu cât mai vârtos Tatăl cel din cer 
va da Duh Sfânt celora ce cer dela dânsul?” /Luca 
11:13/ lar Sfântul Apostol Pavel a scris: „Au nu ştiţi 
că sânteți casa lui Dumnezeu, şi Duhul lui Dumne- 
zeu locuieşte întru voi?” /I Corintheni 3:16/ 


Ce daruri dobândim prin primirea Sfântului 
Duh? 

"Toate darurile bune cu putință, precum: înţelepciu- 
nea, înțelegerea, chibzuinţa, cunoaşterea, frica lui 
Dumnezeu, bărbăţia, smerenia, curăţia, sfințenia şi 


altele. 


Cum să ne învrednicim de Duhul Sfânt şi darurile 
Sale? 

Prin păzirea cu străşnicie a inimii şi a limbii noastre; 
prin rugăciune şi dragoste; prin Sfintele Taine. 


41 III 


x 42 


Punctul al 9-lea din Simvolul Credinței 


Care este punctul al 9-lea din Simvolul Credinței? 
(Cred) Întru Una, Sfântă, Sobornicească şi Aposto- 
licească Biserică. 


Ce este Biserica? 

Este o comunitate unică în istoria omenirii. Ea este 
familia lui Dumnezeu, făurită prin cuvântul şi sân- 
gele lui isus Hristos, cârmuită şi însuflată de Dum- 
nezeu prin Sfântul Duh. 


Ce a spus Hristos despre Biserică? 
EI a zis: „Voiă zidi Biserica Mea, şi porțile iadului 
nu o vor birui.” /Matthei 16:18/ 


Cine este Capul Bisericii? 

Hristos Cel veşnic viu, Care a spus: „Şi iată eu cu voi 
sânt în toate zilele, până la sfârşenia veacului, Amin.” 
/Matthei 28:20/ Şi Sfântul Apostol Pavel a vorbit 
despre felul în care Tatăl Ceresc L-a preamărit pe 
Fiul Său, lisus Hristos: „şi pre el au dat cap (...) Bi- 
sericii, carea este trupul lui.” /Efeseni 1:22-23/ 


Care este legătura între Hristos şi cei din Biserica 
Sa? 

Sfântul Apostol Pavel a lămurit-o limpede prin cu- 
vintele: „Iar voi sânteți trupul lui Hristos, şi mădulări 
(fiecare) în parte.” /I Corintheni 12:27/ 


Cine sânt mădularele (membrii) Bisericii? 
Toţi acei bărbaţi şi femei uniţi prin aceeaşi credință 
şi nădejde, legaţi prin aceeaşi lege dumnezeiască a 


dragostei, sfinţiți prin aceleaşi Sfinte Taine, care 
se află sub îndrumarea unor episcopi şi preoți le- 
giuiți. 


Prin ce se deosebeşte Biserica de toate celelalte so- 
cietăţi şi organizații lumeşti, cu privire la membrii 
acestora? 

Din Biserică fac parte şi cei morți — ceea ce nu aflăm 
la nici una dintre organizațiile lumești. 


Cum se întâmplă aceasta? 

Când mădularele Bisericii mor pe pământ, se despart 
de trupurile lor, dar nu şi de Biserică. Sufletele lor 
merg în Biserica Cerească. De aceea sânt două aripi 
ale Bisericii: cea văzută şi cea nevăzută. 


Cine sânt mădularele Bisericii văzute? 
Toţi Creştinii care trăiesc în trupuri văzute şi care 
luptă pentru desăvârşirea Creştinească. 


Cine sânt mădularele Bisericii nevăzute? 

Toţi Creştinii care au murit în credinţa lui Hristos 
din ultimele nouăsprezece veacuri, precum şi Drepţii 
Vechiului Legământ, pe care Domnul i-a mântuit 
prin pogorîrea Sa la Iad. 


Oare părinţii, fraţii, surorile, copiii, rudele şi prie- 
tenii noştri răposați aparțin Bisericii nevăzute? 
De bună seamă, cu o singură condiție — să fi trăit şi 
să fi murit Creştini. 


Care Biserică este mai numeroasă, cea văzută sau 
cea nevăzută? 

Cea nevăzută este mult mai numeroasă. Şi acest nu- 
măr creşte neîncetat. 


Este vreo legătură între Biserica văzută şi cea 
nevăzută? 
Este. Noi o numim părtăşia sfinților. 


Ce înseamnă „părtăşia sfinţilor”? 

Rugăciunile şi faptele de milostenie ale mădularelor 
vii pentru cei răposați pe de o parte, precum şi ru- 
găciunile şi mijlocirea celor răposați pentru cei vii, 


pe de alta. 


Care sânt însuşirile de căpătâi ale Bisericii lui 
Hristos? 

Biserica lui Hristos este Una, Sfântă, Sobornicească 
şi Apostolească. 


De ce spunem că Biserica este „una”? 

Pentru că ea este un singur trup duhovnicesc cu un 
singur cap, lisus Hristos, şi cu un singur Sfânt Duh, 
Care sălăşluieşte în ea. Sfântul Apostol vorbeşte des- 
pre unirea în şapte chipuri a Bisericii, zicând: „(Este) 
un trup şi un Duh, (...) o nădejde; un Domn,o 


credință, un botez, un Dumnezeu şi Tatăl tuturor.”* 


/Efeseni 4:4-6/ 


Cum trebuie înţeleasă autocefalia fiecărei Biserici 
locale din sânul Bisericii Ortodoxe Răsăritene? 
Fiecare Biserică este autonomă în folosirea limbii 


3 Conform originalului Grecesc, 0/0 are aici funcţie de numeral, nu 
de articol nehotărît (precum şi în toate locuri unde se întâlneşte în 


Crez). (n.red) 


poporului, într'o anumită măsură în ceea ce priveşte 
organizarea externă, care se supune Dreptului Cano- 
nic. Altminteri, ele sânt dependente unele de altele 
ca mădulare ale aceluiaşi trup unic al lui Hristos, ca 
ramuri ale aceluiaşi copac, ce îşi trag seva din aceeaşi 
rădăcină şi prin aceleaşi artere. 


Care sânt astăzi Bisericile autocefale în Biserica 
Ortodoxă Răsăriteană? 

Biserica Constantinopolei, a Ierusalimului, a Ale- 
xandriei, a Antiohiei, Biserica Greacă, a Ciprului, a 
Sinaiului, Sârbă, Bulgară, Rusă, Română, Georgiană, 
Albaneză, Poloneză, Cehă şi Slovacă. 


Sânt acestea asemenea (egale) între ele? 

Sânt egale, pricină pentru care se numesc Bise- 
rici-surori. Biserica Rusiei şi cele din Balcani mai 
numesc încă Biserica Constantinopolei „Biserică- 
Mamă” pentru că de la Constantinopole (Bizanţ) au 
primit Creştinismul. 


Care este cea mai înaltă autoritate în Biserica 
Ortodoxă a Răsăritului? 

Sinodul Ecumenic, care cuprinde reprezentanții tu- 
turor Bisericilor autocefale surori. 


Care este cea mai înaltă autoritate în Bisericile 
locale? 

Patriarhul, Mitropolitul sau Arhiepiscopul, împreu- 
nă cu Sinodul Episcopilor. 


Se poate mântui omul în afara Bisericii? 
Nu se poate mântui, pentru că Biserica este vistierul 

harului lui Dumnezeu, fără de care nimeni nu se 
poate mântui — ca o mâna desprinsă de trup. 


De ce se numeşte Biserica „sfântă”? 

Pentru că ea este sfințită prin sfințenia Întemeie- 
torului ei, lisus Hristos, prin cuvintele Sale sfinte, 
prin faptele, prin jertfa Sa şi pentru că scopul ei este 
să-i sfințească pe oameni. Şi, în sfârşit, pentru că 
a dat şi nu conteneşte să dea mulțime de sfinți şi 
mucenici. 


Ce scrie în Sfânta Scriptură despre sfinţenia Bi- 
sericii? 

lată un exemplu: „Hristos au iubit Biserica şi pre 
sine s'au dat pentru dânsa, ca pre ea să o sfințească, 
curățindu-o cu baia apei întru grai, ca să o puie îna- 
inte pre ea luişi slăvită Biserică, neavând întinăciune, 
au zbârcitură, au altceva de acest fel, ci ca să fie sfântă 
şi fără de prihană.” /Efeseni 5:25-27/ 


Păcătoşii din Biserică o întinează oare pe aceasta 
cu păcatele lor? 

Păcătoşii se întinează pe ei înşişi, nu Biserica întreagă 
— aşa după cum nici fumul ce iese pe coş nu poate să 
strice întreaga atmosferă a Pământului. 


Îi ajută Biserica pe păcătoşi să se îndrepte? 

Da, foarte mult. Aceasta şi este una din datoriile de 
căpătâi ale Bisericii, de a-i curăța pe păcătoşi de pă- 
catele lor şi de a-i face mădulare sfinţite din sfânta 
familie a lui Dumnezeu. 


Ce face Biserica în privința păcătoşilor care 


resping cu încăpățânare chemarea ei la pocăință? 
Pe aceştia îi taie din trupul ei ca pe nişte mădulare 
necurate, după cuvintele lui Hristos: „lar de nu va 
asculta nici de biserică, fie ție ca un păgân şi ca un 
vameş.” /Matthei 18:17/ 


De ce se numeşte Biserica „sobornicească”? 
Pentru că nu este îngrădită de spațiu, timp, rasă sau 
limbă. Ea este menită întregii omeniri. Domnul cel 
Înviat i-a îndrumat astfel pe Apostoli: „Mergând, 
învățați toate neamurile.” /Matthei 28:19/ 


Mai este vreo pricină pentru care numim Biserica 
„sobornicească”? 

Biserica se mai numeşte sobornicească (universală) şi 
pentru că în ea sânt cuprinse toate adevărurile şi toa- 
te mijloacele trebuincioase pentru mântuirea fiecărui 
suflet omenesc din lume. 


De ce se numeşte Biserica „apostolească”? 
Pentru că în Biserică s'au păstrat deplinătatea duhu- 
lui, învățăturii şi lucrării Apostolilor lui Hristos. 


Oare trebuie Biserica să se supună întru toate 
Apostolilor? 
Întru toate. 


De ce? 

Pentru că Hristos i-a ales pe Apostoli şi le-a dat pu- 
tere să vorbească şi să lucreze în numele Său. El a 
spus: „Încă şi voi mărturisiți, că dintru început cu 
mine sânteţi.” /loânn 15:27/ 


47 III 


Dn 44 


Trebuie să-i ascultăm pe Apostoli aşa cum ÎL 
ascultăm pe Hristos? 

Trebuie, pentru că EI le-a spus Apostolilor: „Cine 
priimeşte pre voi, pre mine priimeşte.” /Matthei 
10:40/ Şi mai mult, EI a osândit oraşele care nu-i vor 
primi pe Apostoli cu aceste cuvinte înfricoşătoare: 
„Amin zic vouă, mai lesne va fi pământului Sodomului 
şi Gomorrului în ziua judecății, decât cetății aceleia.” 
/Matthei 10:15/ 


Ce putere deosebită le-a dat Domnul Apostolilor 
Săi? 

Să lege şi să dezlege. „Oricâte veţi lega pre pământ, 
vor fi legate în cer; şi oricâte veți dezlega pre pământ, 
vor fi dezlegate în cer.” /Matthei 18:18/ Şi la fel, în 
legătură cu aceasta: „Cărora veți ierta păcatele, ier- 
ta-se-vor lor; cărora veţi ţinea, ținute vor fi.” /loânn 


20:23/ 


Ce este „succesiunea apostolească”? 

Ierarhia legiuită, adică şirul neîntrerupt al înmânării 
harului şi stăpâniei în Biserică de la Apostoli la epis- 
copi, iar de la episcopi la preoți şi diaconi, prin hi- 
rotonie. 


A păstrat străvechea noastră Biserică Răsăriteană 


în chip neştirbit succesiunea apostolească? 
Da. 


Este pentru noi o fericire şi o cinste că ne-am 
născut şi am crescut în sânul acestei Biserici? 
Întradevăr, este. Trebuie să mulțumim lui Dumnezeu 
şi părinţilor noştri pentru aceasta. 


Punctul al 10-lea din Simvolul Credinței 


Care este punctul al 10-lea din Simvolul Credinței? 
Mărturisesc un Botez întru lăsarea păcatelor. 


Ce este botezul? 
Este o sfântă treaptă de început (sau sfântă slujbă), 
prin care ne facem mădulare legiuite ale Bisericii. 


Câte Sfinte Taine sânt în Sfânta Biserică Orto- 
doxă? 

Sânt şapte Sfinte Taine: Botezul, Mirungerea, Îm- 
părtăşania, Spovedania, Preoţia, Cununia şi Maslul. 


De ce în Simvolul Credinței este pomenită numai 
Sfânta Taină a Botezului? 

Mai întâi de toate pentru că prin Sfânta Taină a 
Botezului noi primim har, ca fii nou-născuţi ai lui 
Dumnezeu, spre a fi Creştini. Numai după aceasta 
ne este îngăduit să ne apropiem de celelalte Sfinte 
Taine, pentru sporirea noastră duhovnicească. 


Mai este şi vreo altă pricină? 

O altă pricină este şi aceea că în vremea în care sa 
alcătuit Simvolul Credinței au existat dispute între 
Părinţii Bisericii Ortodoxe şi unii eretici cu privire 
la Sfânta Taină a Botezului; pe când în privința 
celorlalte Sfinte Taine nu erau neînțelegeri. 

De ce spunem „un (singur) botez”?+ 

Pentru că Sfântă Taină a Botezului se săvârşeşte o 


4 Vezi nota 3. (n.red.) 

singură dată unei persoane şi nu poate fi repetată. Aşa 
cum trupeşte ne naştem o singură dată, tot astfel şi 
duhovniceşte ne putem naşte numai o singură dată. 
Botezul este naşterea noastră duhovnicească. 


Punctul al 11-lea din Simvolul Credinței 


Care este punctul al 11-lea din Simvolul Credinței? 
Aştept învierea morţilor. 


Ce înseamnă „învierea morţilor”? 

Înseamnă că Dumnezeu, prin puterea Sa, va face ne- 
muritoare nu numai sufletele, ci şi trupurile noastre. 
Mai înseamnă şi că fiecare suflet nemuritor va fi, du- 
pă faptele sale, înveşmântat în trupul său nemuritor. 


Sânt deosebiri între trupuri? 
Sânt. Există trupuri fireşti şi trupuri duhovniceşti. 
/1 Corintheni 15:44/ 


Morţii vor învia în aceleaşi trupuri cu care au fost 
îngropaţi? 

Nu, aceste trupuri sânt vremelnice. Ei vor învia în 
trupurile duhovniceşti, ce sânt nepieritoare. 


Cum îi va învia Dumnezeu pe cei morţi? 

Prin cuvântul Său — după cum tot prin cuvântul Său 
a făcut şi lumea, tot astfel cum prin cuvântul Său a 
înviat o copilă moartă, şi pe un tânăr mort, şi pe La- 
zăr. Lot astfel va fi şi la învierea cea de obşte. „Morţii 
vor auzi glasul Fiului lui Dumnezeu, şi cari vor auzi, 


vor fi vii.” /loânn 5:25/ 


Ce se va întâmpla cu cei vii în clipa învierii 
morţilor? 

Trupurile lor vor fi preschimbate „întro clipită” în 
trupuri duhovniceşti, după faptele şi caracterul lor. 


Când va avea loc învierea cea de obşte? 
La sfârşitul lumii, când Dumnezeu va găsi că s'a îm- 
plinit numărul celor mântuiți şi aleşi. 


În ce stare sânt sufletele celor morţi până la 
înviere? 

Sânt întro stare care precede fericirea sau chinurile 
veşnice, după faptele fiecăruia săvârşite cât timp au 
fost în trupurile lor, pe pământ. 


La care judecată este osândit sufletul, pentru o 
vreme, la fericire sau la chin? 
La aşa numita Judecată de sine sau vremelnică. 


Când are loc Judecata de sine? 
Indată după moartea omului. 


La care judecată este omul osândit la fericire sau la 
chinuri veşnice? 

La Judecata cea de obşte sau cea de apoi, care se mai 
numeşte şi Înfricoşata Judecată. 


Când va fi Judecata de Apoi? 


La sfârşitul lumii, după învierea morților. 


Ce deosebire este între Judecata de sine şi Judecata 
de Apoi? 


La Judecata de sine este judecat doar sufletul unei 

persoane, pe când la Judecata de Apoi vor fi judecate 
sufletul şi trupul, împreună. 


De ce nu se pot împărtăşi sufletele drepţilor de fe- 
ricirea veşnică în Împărăţia Cerurilor îndată după 
ieşirea din viaţa aceasta? 

Pentru că ei ne aşteaptă pe noi, toți ceilalți, pe care nu 
ne-au uitat şi pentru care se luptă veşnic şi cu râvnă. 


Mai este vreo altă pricină? 

Da. Sufletele drepţilor aşteaptă să se unească cu tru- 
purile lor înviate, întocmai ca şi Hristos. Mulțimea 
de ființe omeneşti se va deosebi de mulțimea înge- 
rilor în Împărăţia cerurilor prin aceea că cele dintâi 
vor fi în trupuri duhovniceşti, pe când îngerii sânt 
desăvârşit netrupeşti. 


Punctul al 12-lea din Simvolul Credinței 


Care este punctul al 12-lea din Simvolul Credinței? 
(Aştept) Şi viața veacului ce va să fie. 


Ce este viața veacului care va să fie? 
Este viața care va fi după moartea şi învierea noastră. 


Cum va fi viaţa drepţilor veacului care va să fie? 

O viaţă dreaptă şi deplină în prezența şi împreună cu 
Dumnezeu şi cu casnicii cereşti ai Domnului; viața 
curăției de cleştar şi a slavei dumnezeieşti, a luminii 
şi bucuriei veşnice. 


Ce a spus Hristos despre drepții veacului care va 
să fie? 


EI a spus: „Atunci drepții vor străluci ca soarele în 
împărăţia Tatălui lor. Cela ce are urechi de auzit, să 
auză.” /Matthei 13:43/ 


Oare se vor bucura toţi drepţii în aceeaşi măsură 
de slavă şi fericire? 

Deşi toți se vor bucura de slavă şi fericire, după cu- 
vintele apostolului /II Corintheni 2:4/, drepți se vor 
deosebi aşa cum se deosebesc între ele Soarele, Luna 
şi stelele, precum s'a spus: „Alta (este) slava Soarelui, 
şi alta slava Lunii, şi alta a stelelor: că stea de stea se 
osebeşte în slavă.” /] Corintheni 15:41/ 


De ce nu-i mântuieşte Dumnezeu, în nemărgini- 
ta Sa milostivire, şi pe păcătoşii îndărătnici, pe cei 
fără-de-lege şi pe athei? 

Pentru că aceştia nu doresc să fie mântuiți. Ei res- 
ping chemarea lui Dumnezeu, disprețuiesc crucea lui 
Hristos, se împotrivesc legii lui Dumnezeu, prigo- 
nesc Biserica şi pe credincioşi; într'un cuvânt, stau de 
partea Satanei, împotriva lui Dumnezeu şi niciodată 
nu se căiesc: „N'au crezut adevărului, ci au binevoit 
întru nedreptate.” /II Ihessalonikeni 2:12/ 


Se pot pocăi păcătoşii după moarte? 

Nu. Oamenii pot alege numai în lumea aceasta: ori 
să fie slujitori de bunăvoie ai lui Hristos, ori ai Sa- 
tanei. După moarte, fiecare se va alătura stăpânului 
său, pe care l-a ales şi l-a urmat în viaţa sa. Domnul 
lisus a spus despre slujitorii săi: „Unde sânt eu, acolo 
şi slujitorul meu va fi.” /loânn 12:26/ 


II 


CELE ŞAPTE SFINTE TAINE 


Ce numim Sfântă Taină? 

O Sfântă Taină este o lucrare sfințitoare văzută, prin 
care nevăzuta putere mântuitoare, numită har dum- 
nezeiesc, revarsă daruri minunate asupra celor ce o 
primesc. 


Ce este harul lui Dumnezeu? 
Harul lui Dumnezeu sânt acele daruri ale lui Dum- 
nezeu pe care Dumnezeu-Iatăl le dă prin Sfântul 
Duh şi pentru lucrarea Fiului. 


Care sânt aceste daruri? 

"Toate darurile bune cu putință, care sânt de trebu- 
ință pentru naşterea din nou, sfințirea şi mântuirea 
noastră. 


Ne mântuim numai prin harul lui Dumnezeu? 
Da, dacă cu voie slobodă primim harul dumnezeiesc, 
prin credința cea vădită de buna făptuire. 


Câte Sfinte Taine sânt în Biserica Ortodoxă? 
Sânt şapte: Botezul, Mirungerea, Impărtăşania, Spo- 
vedania, Preoţia, Cununia şi Maslul. 


Care dintre Sfintele Taine pot fi repetate şi care 
nu? 


Nu pot fi repetate Botezul, Mirungerea şi Preoția. 
Celelalte pot fi săvârşite de mai multe ori. 


Sfânta 'Taină a Botezului 


Ce este Sfânta Taină a Botezului? 

Este Sfânta Taină prin care omul botezat se curăță 
de toate păcatele, personale sau moştenite, şi intră 
ca fiu nou-născut al lui Dumnezeu în Biserica lui 
Hristos. 


Care este cea mai însemnată lucrare în aceasta 
Sfântă Taină? 

Întreita-afundare în apă, în numele Sfintei Lreimi: 
al Tatălui, şi al Fiului, şi al Sfântului Duh, cu rugă- 
ciunile rânduite spre a fi rostite de preot. 


După a cărui poruncă ne încredinţăm că botezul 
este de trebuinţă pentru fiecare mădular al Bise- 
ricii? 

Potrivit poruncii lui Hristos: în primul rând, urmând 
propria Sa pildă; în al doilea rând, urmând poveţe- 
le pe care EI le-a dat ucenicilor Săi: „Drept aceea, 
mergând învăţaţi toate neamurile, botezând pre ei 
întru numele Tatălui şi al Fiului şi al Sfântului Duh.” 
/Matthei 28:19/, în al treilea rând, luând aminte la 
povaţa Sa hotărâtă: „De nu se va naşte cineva din 
apă şi din Duh, nu va putea să intre în împărăția lui 
Dumnezeu.” /loânn 3:5/ 


Ce înţeles are întreita afundare şi scoatere din apă 
a celui ce se botează? 
Intreita afundare în apă semnifică moartea în pă- 

catele împotriva Sfintei Treimi, iar întreita scoatere 
din apă înseamnă viaţa în Sfânta Treime. 


Care sânt cele trei lucruri pe care preotul le cere de 
la cel ce se botează? 

Lepădarea de Satana, pocăință şi dreapta mărturisire 
a credinţei (Simvolul Credinței). 


Când se botează copiii mici, cine face lepădarea, 
pocăinţa şi mărturisirea de credință în numele lor? 
Naşul, care este chezaş în această împrejurare. 


Ce îndatorire are naşul? 

Să înveţe sau să ajute la învăţarea tuturor adevăruri- 
lor Creştine, precum şi la educația copilului care se 
botează. 


Ce fel de cinste se dă naşului? 
Printre ortodocşi, naşului i se acordă o cinste însem- 
nată, ca unui duhovnicesc părinte. 


De ce trebuie să fie botezați copiii? 

În primul rând, de teamă ca nu cumva copilul, dacă 
moare nebotezat, să se despartă de familia Creştină 
şi, pentru aceasta, să se numere la Judecata de Apoi 
cu păgânii. În al doilea rând, pentru că Apostolii 
au botezat copii. /Faptele Apostolilor 10:44; | Co- 
rintheni 1:16/ În al treilea rând, Domnul lisus a iu- 
bit foarte mult copiii. EI a poruncit: „Lăsaţi copiii să 
vină la mine.” /Marcu 10:14/ 


Cum sânt considerați părinţii care, din nechibzu- 
ință, lasă să le moară nebotezaţi copiii? 


Ca ucigaşi ai propriilor copii. 


Ce trebuie făcut dacă nu este preot, iar copilul este 
foarte bolnav? 

În aceasta situație deosebit de serioasă, Biserica în- 
găduie oricărui Creştin ortodox (bărbat sau femeie) 
să săvârşească Botezul în formula lui cea mai scurtă 
— adică afundarea copilului în apă, rostind cuvintele: 
Botează-se robul lui Dumnezeu (numele), în numele Ta- 
tălui și al Fiului şi al Sfântului Dub, Amin. lar dacă co- 
pilul supravieţuieşte, preotul va săvârşi până la capăt 
slujba Botezului şi va face Sfânta Taină a Mirungerii. 


Sfânta Taină a Mirungerii 


Ce este Sfânta Taină a Mirungerii? 

Aceasta este Sfânta Taină prin care cel botezat pri- 
meşte darurile Sfântului Duh: putere, înțelepciune 
şi alte haruri care îl ajută să păstreze dreapta credință 
şi să ducă o viaţă de sfințenie. 


Cum se săvârşeşte această Sfântă Taină la cei bo- 
tezaţi? 

Preotul unge anumite mădulare ale trupului celui 
botezat cu Sfântul Mir, rostind cuvintele: Pecezea da- 
rului Dubului Sfânt, Amin. 


De unde sânt luate aceste cuvinte? 

De la Sfântul Apostol Pavel, care a spus: „lar cela ce 
adeverează pre noi împreună cu voi întru Hristos, şi 
au uns pre noi, Dumnezeu este, carele au şi pecetluit 
pre noi şi au dat arvuna Duhului întru inimile noas- 


tre.” /Il Corintheni 1:21-22/ 

De ce se unge mai întâi fruntea? 
Pentru a se sfinți cugetul, şi pentru a cugeta la Dum- 
nezeu şi la Legea Sa. 


De ce pieptul? 
Pentru a se sfinți inima şi pentru a-L iubi pe Dum- 
hezeu, 


De ce ochii? 
Pentru a-i sfinți şi pentru a vedea bunătatea lui 
Dumnezeu din fiecare făptură. 


De ce urechile? 
Pentru a le sfinți şi pentru a asculta cuvintele lui 
Dumnezeu. 


De ce obrajii? 
Pentru a se sfinţi, şi pentru a vădi bucuria când vei 
face binele şi ruşinea când vei păcătui. 


De ce gura? 
Pentru a o sfinți spre a putea slăvi pe Domnul Dum- 
nezeu, şi a grăi totdeauna adevărul şi binele. 


De ce mâinile? 
Pentru a le sfinți spre a săvârşi întotdeauna fapte bune 
şi alese înaintea lui Dumnezeu. 


De ce picioarele? 
Pentru a le sfinți şi pentru a merge pe calea Creştină 


cea dreaptă ce duce la Împărăția lui Dumnezeu. 


Cum am putea numi toate acestea, pe scurt? 


Pentru a se sfinți omul pe de-a întregul, şi suflet şi 
trup; spre a fi sfânt, aşa cum Dumnezeu este sfânt. 


Este drept să se săvârşească Sfânta Taină a Mirun- 
gerii îndată după Botez? 

Este drept, potrivit Sfintei Scripturi şi Sfintei Pre- 
danii. Pentru că botezul cu apă înseamnă curăţire, 
iar mirungerea înseamnă sfințire prin Sfântul Duh. 
Citiţi aceste versete: I loânn 2:20-27; Il Corinthe- 
ni 1:21-22; Faptele Apostolilor 7:14-16. Nu trebuie 
despărțite una de cealaltă (citiți şi la Cartea Ieşirii 
29:4-7). 


Preotul este cel ce săvârşeşte Sfânta Taină a Mi- 
rungerii? 

Da, însă nu fără participarea episcopului la ea. Epis- 
copii pregătesc şi sfințesc Sfântul şi Marele Mir, 
fără de care preotul nu poate săvârşi Sfânta Taină a 
Mirungerii. 


Era în Vechiul Legământ vreo rânduială care să 
preînchipuie Sfânta Taină a Mirungerii? 

Da. Vechii împărați erau unşi. /l Împărați 9:1;, 16:13; 
Psalm 79:20/ Acum toţi Creştinii sânt unşi, pentru 
că Hristos „au făcut pre noi împărați şi preoți lui 
Dumnezeu şi Tatălui său.” /Apocalipsa 1:6/ 


Sfânta Taină a Împărtăşaniei 


Ce este Sfânta Taină a Împărtăşaniei? 
Împărtăşania este Sfânta Taină în care evlavioşii 
Creştini primesc, în chipul pâinii şi a vinului, adevăra- 
tul Trup şi Sânge al Domnului nostru Iisus Hristos. 

Cine a rânduit Sfânta Taină a Împărtăşaniei? 
Domnul nostru lisus Hristos, înaintea ucenicilor 
Săi, la cea de pe urmă Cină dinaintea pătimirii şi 
morții Sale. 


Cum a rânduit El această Sfântă Taină? 

Se înfăţişează în Sfânta Evanghelie: „Şi mâncând 
ei, luând lisus pâinea şi binecuvântând, au frânt şi 
au dat ucenicilor, zicând: Luaţi, mâncaţi; acesta este 
trupul meu. Şi luând păharul şi mulțămind, au dat lor, 
zicând: Beţi dintru acesta toți, că acesta este sângele 
meu al legământului celui nou, carele pentru mulți 
se varsă spre iertarea păcatelor.” /Matthei 26:26-28/ 


În cursul cărei sfinte slujbe, în biserică, se pregă- 
teşte şi se primeşte Sfânta Taină a Împărtăşaniei? 
În cadrul celei mai însemnate slujbe bisericeşti, nu- 
mită Sfânta Liturghie. 


De ce este Sfânta Liturghie cea mai însemnată 
dintre toate slujbele bisericeşti? 

Pentru că ea înfăţişează întreaga dramă a vieţii lui 
Hristos, de la naştere până la înălțarea Sa la cer. 


Care este cel mai însemnat moment al Sfintei 
Liturghii? 

Sfinţirea pâinii şi a vinului, săvârşită de episcop sau 
preot. 


De ce se săvârşeşte neîncetat această Sfântă Taină 
în Biserică? 

Pentru că Hristos a poruncit: „Aceasta faceți întru 
pomenirea mea.” /Luca 22:19/ 


De ce trebuie să ne împărtăşim? 

Pentru că de aceasta ține viața noastră veşnică. Hris- 
tos a spus: „Cela ce mănâncă trupul meu şi bea sân- 
gele meu are viață vecinică, şi eu voiti învia pre el în 
ziua cea de apoi." /loânn 6:54/ 


Care sânt urmările neprimirii Împărtăşaniei? 

În acest caz sântem în primejdie de moarte, căci 
Domnul a spus foarte lămurit: „De nu veți mânca 
trupul Fiului Omului şi nu veţi bea sângele lui, nu 
veţi avea viață întru voi.” /loânn 6:53/ 


Cum trebuie să ne pregătim pentru primirea Sfin- 
tei Taine a Împărtăşaniei? 

Prin post şi rugăciune, prin mărturisirea păcatelor 
noastre şi iertarea celor ce ne-au greşit. 


Ce primim prin Sfânta Taină a Împărtăşaniei? 

Îl primim în noi pe Însuşi Hristos cel viu, şi astfel 
uniți cu El avem viață veşnică, după cuvintele Lui: 
„Cela ce mănâncă trupul meu şi bea sângele meu, 
întru mine rămâne şi eu întru el," /loânn 6:56/ „şi cel 
ce mă mănâncă, va fi prin mine viu." /loânn 6:57/ 


Poate fi acestea înfăţişate mai limpede, printro 
comparație? 

Copiii iau de la mamele lor lapte, care este de 
fapt trupul şi sângele mamei, iar cu această hrană 
trupurile cresc. Asemenea şi noi: prin Sfânta Îm- 
părtăşanie, luăm Irupul şi Sângele lui Hristos 
şi, cu această hrană, sufletele noastre cresc şi se 
desăvârşesc. 

Ce se mai poate spune despre această hrană a 
sufletelor noastre? 

Trupurile noastre sânt din pământ şi de aceea se 
hrănesc cu hrană pământească, dar sufletele noastre 
sânt de obârşie cerească, pentru aceea trebuie să se 
hrănească cu hrană cerească. Şi Hristos a spus des- 
pre Sine: „Aceasta este pâinea carea din cer s'au po- 
gorît.” /loânn 6:58/ 


De câte ori ar trebui să ne împărtăşim? 

De cel puţin patru ori pe an (în cele patru posturi), 
dar se cuvine şi este bine să ne împărtăşim cât mai 
des, după pregătirea celui ce se împărtăşeşte. Deosebit 
de însemnată este împărtăşania la vreme de boală. 


Ce rugăciune trebuie să spunem înainte de a 
primi Sfânta Taină a Împărtăşaniei? 

Crez, Doamne, şi mărturisesc, că Iu eşti adevărat 
Hristosul, Fiul lui Dumnezeu Celui Viu, Carele ai 
venit în lume pre păcătoşi a mântui, dintre carii cel 
dintâi sânt eu. Încă crez că acesta însuşi este preacu- 
rat “Trupul Tău, şi acesta însuşi este cinstit Sângele 
Tău. Rogu-mă dar Ţie, miluieşte-mă, şi iartă mie 
greşalele mele, cele de voie şi cele fără de voie, cele 
cu cuvântul, cele cu lucrul, cele întru ştiinţă şi întru 
neştiință; şi mă învredniceşte, neosândit a mă îm- 
părtăşi cu preacuratele “Tale Taine, întru lăsarea pă- 
catelor, şi întru viața vecănică. Amin. 


Sfânta Taină a Spovedaniei 


Ce este Sfânta Taină a Spovedaniei? 
Este Sfânta Taină prin care ni se iartă păcatele, dacă 


le mărturisim, şi prin care dobândim din nou împă- 
carea cu Dumnezeu. 


Ce păcate se iartă prin aceasta Sfântă Taină şi ce 
păcate nu se iartă? 

Ni se iartă toate păcatele care le-am săvârșit după Bo- 
tez, le-am mărturisit preotului şi pentru care ne-am 
pocăit. Totuşi, păcatul nu poate fi iertat numai prin 
pocăință, fără Botez. De asemenea, unele păcate de 
moarte nu pot fi iertate „nici în veacul de acum, nici 
în cel viitor,” după cuvintele lui Hristos. /Matthei 
12:32/ 


Ce este de trebuință pentru această Sfântă Taină? 
Mărturisirea păcatelor înaintea preotului, după care 
preotul citeşte rugăciunile şi, în numele Sfintei Tre- 
imi, dă dezlegare celui ce se pocăieşte. 


Cum putem şti că sânt iertate păcatele celui ce se 
pocăieşte? 

Ştim aceasta din Sfânta Scriptură şi din Sfânta Pre- 
danie. Hristos a iertat păcatele celor ce s'au pocăit, 
la fel au făcut şi Apostolii. Din Sfânta Predanie 
aflăm multe pilde de păcătoşi care s'au pocăit pentru 
păcatele lor, şi-au îndreptat viața şi au ajuns sfinți. 


Cine a dat episcopilor şi preoţilor putere a ierta 
păcatele? 

Însuşi Domnul isus Hristos, care le-a spus Aposto- 
lilor Săi: „Luaţi Duh Sfânt; cărora veți ierta păca- 
tele, ierta-se-vor lor; cărora veţi ţinea, ţinute vor fi.” 


/loânn 20:22-23/ 

Dacă cineva care a greşit a primit iertare de la cel 
faţă de care a greşit, mai este nevoie să meargă la 
preot pentru a se spovedi? 

Este bine şi se cuvine să ne spovedim, căci fiecare 
păcat pe care l-am săvârşit înaintea oamenilor l-am 
săvârşit şi înaintea lui Dumnezeu. Nu este păcat care 
să nu rănească pe Dumnezeu. De aceea este nevoie 
să mergem întotdeauna la preotul lui Dumnezeu, 
pentru spovedanie şi iertare. 


Cu ce aplecare sufletească trebuie să mergem la 
preot pentru mărturisire? 

Cu pocăință adevărată şi inimă înfrântă, având 
simțământul iertării tuturor celor care ne-au greşit 
şi cu hotărârea să dăm ascultare preotului căruia ne 
spovedim, dacă ne dă epitimie. 


Ce fel de epitimie (canon de pocăință) ne poate da 
preotul? 

Epitimiile pot fi felurite, după greutatea păcatelor 
noastre. De pildă: să postim, să ne rugăm, să despăgu- 
bim pe acela pe care l-am păgubit, să facem fapte de 
milostenie sau chiar să fim opriți de la primirea Sfin- 
tei Taine a Împărtăşaniei pentru o anumită vreme. 


Trebuie să mergem des la Sfânta Taină a Spove- 
daniei? 

Cu cât mai des, cu atât mai bine. lrebuie să ne 
mărturisim păcatele înainte de a primi Sfânta Taină 
a Împărtăşaniei. Este de neapărată trebuință să ne 
spovedim la vreme de boală, căci nu ştim vremea 
morții noastre. Pentru aceea trebuie să fim pregătiți, 
pe deplin pregătiți, să ne alăturăm familiei cereşti 


a lui Dumnezeu, ca fii ai lui Dumnezeu pocăiți, 
sloboziți de păcate şi binecuvântați. 


Sfânta Taină a Preoţiei 


Ce este Sfânta Taină a Preoţiei? 

Este Sfânta Taină prin care Duhul Sfânt, prin pu- 
nerea mâinilor episcopului, împărtăşeşte celui hiro- 
tonit episcop sau preot harul şi dreptul de a săvârşi 
celelalte Sfinte Taine şi de a călăuzi viaţa duhovni- 
cească a oamenilor. 


Câte trepte are Preoţia? 
Sânt trei trepte: episcop, preot şi diacon. 


Ce deosebiri sânt între aceste trei trepte ale 
preoţiei? 

Episcopul poate săvârşi toate cele şapte Sfinte Taine, 
preotul pe toate, în afară de Taina Preoţiei, iar dia- 
conul îi ajută pe episcop şi pe preot, însă nu poate 
săvârşi singur nici una dintre Sfintele Taine. 


Care sânt treptele clerului inferior în Biserica 
Ortodoxă? 


Citeții, ipodiaconii şi diaconițele. 


Cine îl hirotoneşte pe episcop? 
Doi sau mai mulți episcopi. 


Cine îl hirotoneşte pe preot? 
Episcopul. 


Ai căror urmaşi sânt episcopii? 

Episcopii sânt urmaşii Apostolilor. 


Cine a aşezat ierarhia în Biserică? 

Însuşi Domnul Hristos, ca întâiul Arhiereu. /Evrei 
5:4-6/ EI, ca izvor a toată stăpânirea şi a toate 
drepturile în Biserica Sa, a dat Apostolilor puterea 
de a învăța, tămădui şi ierta păcatele. 


Care este deplinătatea ierarhiei? 

Mai întâi Hristos, ca veşnic Arhiereu şi Cap al 
Bisericii; apoi, de la EI, Apostolii; din Apostoli, 
episcopii şi, din episcopi, preoții şi diaconii. 


De ce este nevoie de punerea mâinilor în această 
Sfântă Taină? 

Mai întâi, pentru că aşa au făcut Apostolii. /I Ti- 
mothei 4:14; 5:22/ Prin punerea mâinilor, în această 
Sfântă Taină se dăruieşte celui hirotonit putere du- 
hovnicească şi, astfel, se săvârşeşte o legătură legiuită 
între stăpânirea bisericească şi slujirea sfântă. 


Poate fi vreo obşte bisericească care să nu recu- 
noască şi să nu se supună unui episcop? 

Nu poate fi, pentru că o astfel de obşte se desparte de 
trupul Bisericii Ortodoxe Soborniceşti şi se lipseşte 
pe sine de dumnezeiescul har. 


De ce îl numim pe preot „părinte”? 
Pentru că, prin preoţi, în Sfânta Taină a Botezului, 
) [a e) 

ne-am născut din nou ca fii ai lui Dumnezeu; prin 

preoți, în Sfânta Taină a Împărtăşaniei, primim hrană 

cerească (Irupul şi Sângele lui Hristos); prin ei, în 

Sfânta Taină a Pocăinței, primim iertare de păcate 
UL > 


iar în celelalte Sfinte Taine primim darurile deose- 
bite ale Sfântului Duh. Pe lângă aceasta, preoţii se 
roagă neîncetat pentru noi, ne învață, ne povățuiesc, 
ne mustră şi ne călăuzesc. Care va să zică, ei sânt cu 
adevărat părinţii noştri duhovniceşti. De bună sea- 
mă, fiecare dintre ei trebuie să fie vrednic de acest 
nume şi de această mare slujire. 


Sfânta 'Taină a Cununiei 


Ce este Sfânta Taină a Cununiei? 

Sfânta Taină a Cununiei sau căsătoria este sfânta 
taină prin care Duhul Sfânt uneşte întro ființare pe 
un Creştin şi o Creştină, care declară cu hotărâre 
înaintea preotului că se vor iubi toată viața unul 
pe altul şi vor fi credincioşi unul altuia; ei primesc 
binecuvântare spre naşterea şi creşterea copiilor. 


Cum a binecuvântat Dumnezeu întâia familie? 
Domnul Dumnezeu i-a binecuvântat în Rai pe stră- 
moşii noştri Adam şi Eva, şi le-a spus: „Creşteţi şi vă 
înmulțiți şi umpleți pământul.” /Facerea 1:28/ 


Cum este această unire în căsnicie dintre bărbat şi 
femeie? 

Este cea mai strânsă dintre toate legăturile omeneşti, 
căci s'a zis: „Pentru aceea va lăsa omul pre tatăl său 
şi pre muma sa şi se va lipi de femeia sa, şi vor fi 
amândoi un trup.” /Facerea 2:24/ 


A întărit Domnul Hristos această lege veche a 
căsătoriei? 
Da. EI a repetat aceleaşi cuvinte ale Vechiul Tes- 

tament şi, vorbind împotriva ruperii căsătoriei, a 
adăugat: „Ce au împreunat Dumnezeu, omul să nu 


desparță.”/Matthei 19:6/ 


A sfințit Domnul Hristos căsătoria? 

Hristos a sfinţit căsătoria prin luarea parte la nunta 
din Cana Galileii şi prin preschimbarea apei în vin 
la această nuntă. /loânn 2/ 


A dat EI prin aceasta căsătoriei un înțeles mai 
adânc? 

Da. Aşa cum apa sa preschimbat în vin, tot astfel, 
prin prezența Sa, iubirea trupească se preschimbă în 
iubire duhovnicească a două suflete. 


A adus Noul Legământ vreo schimbare cu privire 
la naşterea de copii? 

În vremea de dinainte de Creştinism, naşterea de co- 
pii avea ca scop umplerea pământului, pe când căsăto- 
ria Creştină are ca scop umplerea Bisericii lui Hristos 
pe pământ şi în cer, iar în cele din urmă — umplerea 
Raiului. 


Are căsătoria Creştină un înţeles simbolic mai 
adânc? 

Are. Sfântul Apostol Pavel aseamănă legătura căsă- 
toriei dintre bărbat şi femeie cu unirea dintre Hris- 
tos şi Biserica Sa: Bărbazu/ este capul femeii, așa cum 
FIristos este Capul Bisericii. La fel cum bărbatul şi fe- 
meia se fac una în căsnicie, la fel sânt una şi nedes- 
părțiți Hristos şi Biserica Sa. 


Sfânta Taină a Maslului 


Ce este Sfânta Taină a Maslului? 

Maslul este Sfânta Taină în care, prin rugăciunile 
preoţilor şi ungerea bolnavului cu untdelemn sfințit, 
se împărtăşeşte harul lui Dumnezeu spre tămăduirea 
celui bolnav. 


Ce se înţelege aici prin boală? 
Imbolnăvirea sufletului sau a trupului. 


Cum lucrează harul lui Dumnezeu în această 
Sfântă Taină? 

Harul tămăduieşte trupul de slăbiciuni şi curăță su- 
fletul de păcate. 


De când se săvârşeşte această Sfântă Taină în 
Biserică ? 

Din vremea lui Hristos. După porunca lui Hristos, 
Apostolii au mers să propovăduiască Evanghelia şi, 
printre alți oameni, „ungeau cu untdelemn pre mulți 
bolnavi şi-i tămăduiau.” /Marcu 6:13/ 


Cum s'a transmis săvârşirea acestei Sfinte Taine la 
episcopi şi preoți? 

Prin porunca Apostolilor. Sfântul Apostol Iacov scrie 
foarte limpede: „Boleşte cineva între voi? Cheme pre 
preoţii bisericii şi să se roage pentru dânsul, ungând 
pre el cu untdelemn întru numele Domnului. Şi 
ruga credinței va mântui pre cel bolnav şi va ridica 
pre el Domnul; şi de va fi făcut păcate, se vor ierta 
lui.” /lacov 5:14-15/ 


69 III 


Sfânta Taină a Maslului se săvârşeşte numai pen- 
tru cei grav bolnavi sau pe moarte? 

Nu, această minunată Sfântă Taină se săvârşeşte şi 
pentru cei ce sânt uşor bolnavi. 


ÎNVĂŢĂTURA BISERICII ORTODOXE RĂSĂRITE- 
NE DESPRE SFINTELE TAINE 


Schița celor şapte Taine care cuprind şi sfinţesc 
toată făptura omenească. 


Biserica spune: Lumea spune: 


1. Botezul Apă 
Curăţirea oamenilor 

de toate păcatele (prin 

afundare în apă), care 
corespunde învățăturii 

lumeşti despre curăție. 


2. Mirungerea Cunoaştere 
Primirea de putere, 

luminarea prin Duhul 

Sfânt, care corespunde 

căutărilor lumeşti spre 

educaţie şi instruire. 


3. Împărtăşania Hrană 
Hrănirea sufletului cu 

pâinea şi vinul dumne- 

zeieşti, care corespund 

nevoii trupeşti de hrană. 


4. Nunta Binefacere 
Jertfă de sine 

— împreună-lucrare care 

corespunde ajutorului 

dat comunității şi 

înmulțirii oamenilor. 


5. Pocăinţa Dreptate 
Osândire de sine, 

curățirea păcatelor 

personale prin lacrimi, 

care corespunde 

învățăturii lumeşti 

despre dreptate. 


6. Maslul Sănătate 
Tămăduirea sufletului, 

care corespunde 

vindecării medicale. 


7. Hirotonia Organizare 
Călăuzire — îndrumare 

către Dumnezeu, care 

corespunde nevoii de 

rânduială, de autoritate 

şi de slujba în viața 

publică. 

LEGEA DUMNEZEIASCĂ 
A VECHIULUI LEGĂMÂNT 


Există trei legi dumnezeieşti: 

Cea străveche, cea veche, şi cea nouă sau de pe urmă. 
Legea cea mai veche nu a fost scrisă. Ea a fost 
pecetluită în inima şi în mintea oamenilor, după cum 
spune şi Sfântul Apostol Pavel despre păgâni: „deşi 
nu au lege, din fire fac ale legii; aceia lege neavând, ei 
singuri îşi sânt lege;” prin urmare, „lucrarea legii (este) 
scrisă întru inimile sale, împreună mărturisindu-le 
lor cunoştinţa.” /Romani 1:19-20; 2:14-15/ Această 
lege nescrisă, cea mai veche, este comună tuturor 
urmaşilor lui Adam. Ea este, de asemenea, înmânată 
prin viu grai din generaţie în generaţie prin strămoşi 
şi păstrată ca Sfântă Predanie de-a lungul multor 
veacuri. 

Dar, prin lucrarea neîncetată a Satanei şi din pri- 
cina firii omeneşti căzute, această lege de căpătâi a 
firii s'a pierdut treptat din inimile oamenilor. Din 
această pricină, Dumnezeu, prin Moisi, cu aproape 
cincisprezece veacuri înainte de Hristos, a dat o lege 
scrisă. Această lege scrisă se numeşte Dumnezeiasca 
Lege a Vechiului Legământ. 

Nici una dintre aceste două legi nu a putut mân- 
tui neamul omenesc de trei rele de căpătâi: satana, 
păcatul şi moartea. Ele au fost doar legi pregătitoare 
pentru noua sau cea de pe urmă lege dumnezeiască. 


lar această lege nouă şi de pe urmă sa dat prin 
Domnul nostru lisus Hristos. 


Ce este Dumnezeiasca Lege a Vechiului Legământ? 
Este legea pe care Dumnezeu a dat-o prin Moisi pe 
Muntele Sinai, care s'a scris pe două table din piatră 
ce cuprind cele zece porunci. 


Care sânt aceste zece porunci? 

1. Eu sânt Domnul Dumnezeul tău; să nu ai alți 
dumnezei afară de mine. 

2. Să nu faci ţie chip cioplit, nici asemănarea vreunui 
lucru din câte sânt în cer sus, şi din câte sânt pre 
pământ jos, şi din câte sânt în ape subt pământ. Să 
nu te închini acelora şi să nu slujeşti lor. 

3. Să nu iei numele Domnului Dumnezeului tău în 
deşert. 

4. Adu-ţi aminte de ziua Sâmbetelor să o sfințeşti 
pre ea. Şase zile lucrează şi fă toate lucrurile tale. lar 
ziua a şaptea este Sâmbăta Domnului Dumnezeului 
tău. 

5. Cinsteşte pre tatăl tău şi pre muma ta, ca să fie ție 
bine şi să trăieşti mult pre pământul cel bun, carele 
Domnul Dumnezeul tău îl dă ţie. 

6. Să nu ucizi. 

7. Să nu preacurveşti. 

8. Să nu furi. 

9. Să nu mărturiseşti strâmb asupra aproapelui tău 
mărturie mincinoasă. 

10. Să nu pofteşti femeia aproapelui tău, să nu pof- 
teşti casa vecinului tău, nici țarina lui, nici sluga lui, 
nici slujnica lui, nici boul lui, nici înjugătorul lui şi 
nici o vită a lui şi nici câte sânt ale aproapelui tău. 


73 III 


n 74 


Cum erau aşezate aceste zece porunci pe două 
table? 

Pe întâia tablă de piatră au fost scrise primele patru 
porunci, care rânduiesc legătura noastră cu Dumne- 
zeu; iar pe a doua tablă au fost scrise celelalte şase 
porunci, care rânduiesc legătura noastră cu oamenii. 


Întâia poruncă dumnezeiască 


Ce ne cere întâia poruncă dumnezeiască? 

Să credem întrun singur Dumnezeu, Care este sin- 
gurul Dumnezeu adevărat şi să lepădăm credința 
în mai mulți dumnezei ca pe un păcat şi ca pe o 
înşelare. 


Nu era firesc pentru oamenii de atunci să creadă 
întrun singur Dumnezeu, aşa cum este astăzi 
pentru noi? 

La început a fost firesc, dar, prin înmulțirea păcatelor 
2 e : î îi i i 
şi fărădelegilor omeneşti, conştiinţa oamenilor s'a 
întunecat şi aceştia şi-au închipuit mulți dumnezei, 

după patimile lor şi la însuflarea Satanei. 


Cum păcătuim împotriva credinţei într'un singur 
Dumnezeu? 

Prin închinarea la aşa-zişii oameni mari în locul 
lui Dumnezeu; prin închinarea la zidire în locul 
lui Dumnezeu (fie făpturi ale lui Dumnezeu, fie 
plăsmuiri ale oamenilor); îngăduind să ne intre în 
inimă îndoiala cu privire a ființarea lui Dumnezeu; 
prin învățăturile despre Dumnezeu care se deose- 
besc de credința Părinților noştri; prin despărțirea 
de Biserica Sobornicească. 


Ne opreşte această poruncă să cinstim pe Fecioara 
i Se : 

Maria, pe îngeri şi pe sfinţi: 

Nu ne opreşte, căci la aceştia nu ne închinăm ca lui 

Dumnezeu, ci îi cinstim ca pe mădularele cele mai 

vrednice ale familiei dumnezeieşti. 


De ce, atunci, ne rugăm sfinţilor? 

Pentru că sa zis: Dumnezeu împlineşte voia celor 
care ÎL iubesc. Sfinții sânt cei mai mari iubitori ai lui 
Dumnezeu. Prin mijlocirea lor, Dumnezeu ne ajută 
— iar aceasta o ştim din încercare. 


A doua poruncă dumnezeiască 


Ce ne cere a doua poruncă dumnezeiască? 

Să nu ne închinăm nimănui, fără numai Unuia 
Dumnezeu. Precum am spus mai înainte, sântem 
opriți de la închinarea către orice făptură a lui Dum- 
nezeu sau plăsmuire a oamenilor ca la Dumnezeu. 
Dumnezeu se află mai presus de toate lucrurile Sale 
şi ale oamenilor. 


Atunci de ce cinstim icoanele? 

Cinstim icoanele ca pe binecuvântate înfățişări ale 
Unuia Dumnezeului celui Viu, ale îngerilor Săi, ale 
sfinților şi mucenicilor, care sânt prieteni şi mijloci- 
tori pentru noi. 


Când ne rugăm înaintea icoanei, cui ne rugăm? 
Sfântului viu din ceruri, al cărui chip este zugrăvit 
pe icoană — iar, prin sfânt, lui Dumnezeu cel Unul, 
Împăratul tuturor Sfinţilor. 

Când sărutăm icoana, ce sărutăm? 

Prin buzele noastre sărutăm chipul Sfântului, iar prin 
gândurile şi inima noastră îl sărutăm pe Sfânt ca pe 
o persoană adevărată şi vie în Biserica Cerească. 


Cine aduce critici Bisericii Ortodoxe pentru cin- 
stirea pe care o dă sfinţilor şi pentru rugăciunile pe 
care le înalță către aceştia? 

Numai protestanții, care nu au avut parte de expe- 
rierea duhovnicească a părtăşiei cu sfinții şi nu înţe- 
leg că lucrarea de căpătâi a lui Hristos este să facă 
din oameni credincioşi şi născuţi din nou o familie 
a lui Dumnezeu, cu cele mai strânse relații, prin în- 
tovărăşirea copiilor lui Dumnezeu din cer şi copiilor 
lui Dumnezeu de pe pământ. 


Cum se mai păcătuieşte împotriva credinţei în- 
trun singur Dumnezeu? 

Când ne purtăm astfel încât pântecele ni se face 
Dumnezeu, prin mâncare şi băutură peste măsură, 
/Filippiseni 3:19/ — sau banii şi averea, /Colosseni 
3:5/ sau propria noastră persoană, sau statul, națiu- 
nea şi civilizația ş.a. 


A treia poruncă dumnezeiască 


Ce ne cere a treia poruncă dumnezeiască? 
Să nu luăm numele lui Dumnezeu în deşert, în 
discuții necuviincioase. 


Ce sântem cu desăvârşire opriți a face, prin această 
poruncă? 
Nu ne este îngăduit să folosim cuvinte necuviincioase 


atunci când vorbim despre Dumnezeu; să folo- 
sim numele lui Dumnezeu când întărim povestiri 
neînsemnate sau chiar minciuni; să rostim cuvinte 
obscene şi triviale, şi să înțurăm de Dumnezeu; să 
ne încălcăm făgăduinţa făcută lui Dumnezeu cu 
jurământ. 


Cum trebuie să pomenim numele lui Dumnezeu? 
Arareori, numai în rugăciuni şi întotdeauna cu mare 
cinstire, căci este numele cel mai sfânt, care face să 
tremure dracii, prin care se binecuvântează oamenii 
şi lucrurile, se tămăduiesc boli şi se sfințeşte gura 
care îl rosteşte. 


A patra poruncă dumnezeiască 


Ce ne cere a patra poruncă dumnezeiască? 
Ne cere să cinstim ziua lui Dumnezeu ca zi de 
odihnă. 


Ce înseamnă cuvântul „Sâmbătă” în limba în care 
a fost scrisă Sfânta Scriptură? 

Înseamnă „ziua odihnei,” căci în şase zile a zidit 
Dumnezeu cerul şi pământul, iar în a şaptea zi Sa 
odihnit. 


De ce prăznuim ca zi de odihnă Duminica? 
Pentru că Domnul nostru Iisus Hristos a înviat din 
morți Duminica, în vreme ce Sâmbăta s'a pogorît 
la iad, lucrând propovăduirea Evangheliei către cei 
morți şi mântuindu-i. 


Care a fost ziua de odihnă pentru Hristos? 

Duminica, atunci când a biruit pe cel din urmă vrăj- 
maș al Său — anume, moartea. În Marea Vineri a 
biruit păcatele noastre, Sâmbătă a învins împărăția 
satanei în iad, iar Duminică a biruit moartea prin 
Învierea Sa. Astfel, cu slavă s'a săvârșit lucrarea mân- 
tuirii oamenilor. Şi numai atunci Sa odihnit EI. Din 
această pricină, Duminica este ziua Lui de odihnă 
— şi a noastră. 


Cum trebuie să prăznuim Duminica, ca zi sfântă? 
Cu bucurie, pentru biruința lui Hristos asupra morții; 
prin înfrânarea de a treburile de zi cu zi; prin rugă- 
ciune acasă şi la biserică; prin citirea Sfintei Scripturi 
şi a altor cărți duhovniceşti; prin cugetarea la faptele 
şi gândurile noastre din cele şase zile care au trecut; 
prin cercetarea bolnavilor şi prin fapte de milostenie; 
prin odihnă şi slăvirea lăuntrică a lui Dumnezeu, a 
Preasfintei Născătoare-de-Dumnezeu, a îngerilor şi 
a sfinților. 


A cincea poruncă dumnezeiască 


Ce ne cere a cincea poruncă dumnezeiască? 
Să-i cinstim pe tatăl şi pe mama noastră. 


Cum trebuie să-i cinstim pe părinţii noştri? 
Trebuie să îi prețuim, să le ascultăm sfaturile, să 
preţuim experiența lor, să le fim mulțumitori şi să-i 
iubim, aşa cum şi ei ne iubesc pe noi; să-i ajutăm 
la bătrânețe, iar după moartea lor să-i pomenim în 
rugăciune şi să facem fapte de milostenie, spre po- 
menirea lor. 


De ce este atât de însemnat să ne cinstim părinții? 
În primul rând, din pricini foarte limpezi: prin ei, 
Dumnezeu ne-a dat viață şi ființă; prin jertfirea de 
sine, prin grijile, prin truda şi jertfele lor nepreţuite, 
ei ne-au crescut şi educat. 

În al doilea rând, pentru că părinții noştri, ca un trup, 
Îl simbolizează pe Dumnezeu-Tatăl, aşa cum noi Îl 
simbolizăm pe Dumnezeu-Fiul. Aşa că legăturile 
cu părinții noştri sânt simbolul legăturii noastre cu 
Dumnezeu, Sfânta Treime în Unime. 

În al treilea rând, după cum îi cinstim sau nu pe 
părinții noştri, tot aşa şi copiii noştri ne vor cinsti 
sau nu pe noi — aşa cum arată lunga experiență a 
neamului omenesc. 


Care este pedeapsa pentru călcarea acestei po- 
runci? 

Foarte grea. În Vechiul Legământ, Dumnezeu a dat 
poruncă: „Cel ce va grăi de rău pre tatăl său sau pre 
muma sa, cu moarte să se omoare.” /leşirea 21:17/ 
Noe i-a blestemat pe urmaşii lui Ham, pentru că 
acesta a batjocorit goliciunea tatălui său. Avesalom, 
de asemenea, a fost pedepsit cu o moarte înfrico- 
şătoare pentru că sa ridicat împotriva tatălui său, 


Împăratul David. /II Împărați 18:9/ 


Sânt în Sfânta Scriptură pilde care arată că copiii 
ce ascultă de părinții lor au parte de binecuvân- 
tare? 

Foarte multe. Minunată este pilda fiilor şi nepoților 
lui Rahâv, care au ascultat porunca părinţilor lor 
de a nu bea vin, fapt pentru care Dumnezeu i-a 
binecuvântat. /leremia 35:6-19/ 

A cinstit Domnul lisus această poruncă? 
A cinstit-o şi prin fapte, şi prin cuvinte. /Matthei 
15:3-7, Luca 2:51; loânn 19:26/ 


Oare cinstirea părinților ne mai foloseşte şi în alt 
fel? 

Da. Prin cinstirea părinţilor, ne învăţăm şi ne pre- 
gătim pentru cinstirea stăpânitorilor — fie duhovni- 
ceşti, fie lumeşti. 


A şasea poruncă dumnezeiască 


De a ce ne opreşte a şasea poruncă dumnezeiască? 
Ne opreşte să-l ucidem pe aproapele nostru din piz- 
mă sau din ură, pentru vreun folos sau din răzbunare. 


De ce este oprită uciderea aproapelui? 

Dumnezeu l-a zidit pe om după chipul Său şi i-a 
dăruit viața. Aşadar, prin uciderea omului ne ridi- 
căm împotriva asemănării lui Dumnezeu din el şi 
împotriva celor ale lui Dumnezeu. Ceea ce nu pu- 
tem da, nu avem dreptul nici să luăm. 


Cum trebuie să privim sinuciderea? 
Intocmai ca şi uciderea. Viaţa noastră nu ne aparține, 
ci este a lui Dumnezeu. 


Cum trebuie socotită uciderea în vreme de război? 
Sânt felurite tipuri de războaie. În Vechiul Le- 
gământ se vorbeşte deseori despre război ca lupta 
lui Dumnezeu. Prin aceasta se înțelege războiul 
dus pentru dreptate împotriva grozavelor nedreptăți. 
Întrun astfel de război, uciderea se îndreptățește şi 


se socoteşti un câştig a fi ucis. /leşirea 14:13-14; II 
Paralipomene 20:15/ 


Sânt mai multe feluri de ucigaşi în vreme de pace? 
Sânt ucigași ai trupului şi ucigași ai sufletului. Ucigaşii 
sufletului sânt aceia care omoară sufletele oamenilor, 
stricându-le şi despărțindu-le de Dumnezeu, fiind 
ei înşişi stricați şi păgâni. 


De ce sânt oprite duelurile? 

Pentru că cei ce iau parte la duel nu respectă nici 
legile bisericeşti, nici pe cele ale statului. În dueluri 
cel nevinovat poate să fie ucis, iar vinovatul cruțat. 


Cum să înţelegem îngăduirea duelului dintre Da- 
vid şi Goliath? 

Acesta nu a fost un duel pricinuit de neînțelegerile 
personale dintre David şi Goliath, ci o luptă dintre 
oastea Dumnezeului adevărat şi oastea vrăjmaşilor 
lui Dumnezeu, a idolatrilor. David a mers împotriva 
apărătorilor păgânătății şi, prin insuflarea şi puterea 
lui Dumnezeu, a biruit. Ne este o pildă minunată 
despre călăuzirea şi puterea lui Dumnezeu, şi nu se 
aseamănă cu duelurile obişnuite. 


Care este cel mai vechi şi cel mai mare ucigaş din 
lume? 

Diavolul, despre care Hristos a spus: „Ucigător de 
oameni a fost dintru început." /loânn 8:44/ Dacă nu 
ar fi oprit de Dumnezeu, ar pierde omenirea toată. 
Ceilalți ucigași de oameni sânt arme şi unelte ale 
diavolului. 


81 III 


x s2 


Din care pricini doreşte diavolul să piardă între- 
gul neam omenesc? 

Din ură şi răutate, căci el ştie că oamenilor li sa rân- 
duit să moştenească Împărăţia Cerurilor, pe care el 
nebunește a pierdut-o. Pentru aceasta diavolul se nu- 
meşte zrâfor de oameni. 


Din care pricini Dumnezeu apără şi păzeşte vieți- 
le omenilor? 

Din iubire de oameni. De aceea Dumnezeu se nu- 
meşte î7/bifor de oameni. 


A şaptea poruncă dumnezeiască 


Ce opreşte a şaptea poruncă dumnezeiască? 

Sânt oprite legăturile trupeşti nelegiuite, cum ar fi: 
curvia, legăturile trupeşti înainte de căsătorie şi alte 
feluri de înclinații necurate, care „au schimbat rându- 
iala cea firească întru ceea ce este împrotiva firii,” după 
cum spune Sfântul Apostol Pavel. /Romani 1:26/ 


Care este scopul acestei porunci dumnezeieşti? 
Să ocrotească sfințenia, curăţia, fericirea şi rostul 
vieţii de familie. 


Care este pricina călcării acestei porunci? 

Înainte de toate, cursele întinse de Satana, cel ce 
este vrăjmaşul curăției şi al sfințeniei, care urăşte 
înmulţirea neamului omenesc şi creşterea fami- 
liei duhovniceşti a lui Dumnezeu, adică a Biseri- 
cii. Apoi, neştiința bărbaţilor şi a femeilor, care îşi 
privesc trupurile cu patimă, uitând de suflet, şi ştiu 
puține despre ei ca ființe duhovniceşti şi copii ai lui 


Dumnezeu. Această neştiință este urmarea proastei 
educații şi a întrecerii în imoralitate a societății. 


Cu ce păcat este asemănată curvia în Biblie? 

De-a lungul întregii cărți a Vechiului Legământ, 
idolatria este numită curvie, călcare de cununie, des- 
frâu. lar idolatria este socotită cel mai mare păcat 
împotriva lui Dumnezeu. 


Care sânt roadele desfrânării? 

Vătămarea trupului şi a sufletului, înşelarea de sine, 
boli îngrozitoare, nelinişte sufletească, nervozitate, 
nefericire, copii invalizi şi bolnavi, deznădejde şi, în 
sfârşit, nebunie. 


A opta poruncă dumnezeiască 


De la ce ne opreşte cea de-a opta poruncă dumne- 
zeiască? 

Ne opreşte să furăm. Persoana care fură se numeşte 
ot. Nouă ne este oprit să fim hoți. 


Ce înseamnă furt? 

Luarea pe ascuns a lucrurilor care aparțin aproapelui 
sau societății; jefuirea la drumul mare, prin silnicie, 
a averii cuiva; înşelarea săracilor şi a celor naivi, la 
cumpărare sau la vânzare; fuga de îndatoririle slujbei 
publice şi muncă mai puțină decât se cere de la noi 
şi decât sântem plătiți; viața din înşelătorie, măsluire 
şi amăgire. 


Ce aşteaptă Dumnezeu de la noi să facem în sens 
pozitiv cu privire la această poruncă? 

Să respectăm bunurile fiecăruia, să fim cinstiți şi 
drepți în tot ceea ce facem; să trăim din munca 
proprie şi să-i ajutăm pe semenii noştri mai puțin 
fericiți, să fim credincioşi şi harnici în slujbele 
publice şi, dacă se poate, să muncim mai mult decât 
se cere de la noi. 


A noua poruncă dumnezeiască 


De la ce ne opreşte a noua poruncă dumnezeiască? 
Ne opreşte să spunem minciuni despre semenii noştri, 
fie în taină, fie public sau la judecată. 


Care este cea mai primejdioasă minciună? 
Mărturia strâmbă împotriva unui om la judecată, a- 
tunci când jurăm mincinos în numele lui Dumnezeu. 


Care sânt urmările unei mărturii mincinoase? 
Paguba materială şi morală a persoanei care este 
învinuită pe nedrept — dar paguba mai mare este a 
celui care dă mărturie falsă. Căci, spunând minciuni, 
sufletul i se întunecă, se otrăveşte şi se distruge. 


Este cu putință ca un martor mincinos să nu fie 
descoperit şi să rămână nepedepsit? 

Nu. Chezaş pentru aceasta ne este însuşi Dumne- 
zeu, Care spune: „Nimic este acoperit care să nu se 
descopere, şi ascuns care să nu se cunoască.” /Matthei 
10:26/ 


Ce pildă avem în istoria Creştinismului despre un 
adevăr care a fost descoperit? 
Atunci când străjerii de la mormântul lui Hristos au 


venit la arhierei şi la căpeteniile bătrânilor şi le-au 
vestit Învierea lui Hristos, aceştia „arginți mulți au 
dat ostaşilor, zicând: Spuneţi că ucenicii lui, noap- 
tea venind, au furat pre el, dormind noi.” /Matthei 
28:11-15/ Dar această minciună nu a reuşit să ascun- 
dă faptul învierii lui Hristos, ci i-a acoperit de ruşine 
veşnică pe mincinoşi. 


Oare i-au prevenit Apostolii pe Creştini cu privire 
la rostirea de neadevăruri? 

Ca luptători de căpătâi pentru Adevărul întrupat, 
Apostolii au vorbit foarte aspru împotriva minciunii. 
Astfel, Sfântul Apostol Iacov serie: „De se pare cuiva 
între voi că este cucernic şi nu înfrânează limba sa, ci 
îşi înşală inima, acestuia înzadarnică este cucernicia.” 
/lacov 1:26/ Citeşte ce spune şi Sfântul Apostol 
Petru. /| Petru 3:10/ 


De unde izvorăsc toate înşelăciunile şi minciu- 
nile? 

De la Satana, pe care Domnul lisus Hristos îl nu- 
meşte „mincinos şi tatăl aceleia. Când grăieşte min- 
ciuna, dintru ale sale grăieşte.” /loânn 8:44/ Din 
această pricină, toți oamenii care mint vorbesc în 
numele satanei şi nu în numele lui Dumnezeu. 


A zecea poruncă dumnezeiască 


De la ce sântem opriţi prin a zecea poruncă dum- 
nezeiască? 

De la dorinţele egoiste şi patimile nedrepte după 
ceva ce aparține aproapelui nostru. 

De ce ne este oprit să avem dorințe, cât nu sânt 
încă fapte? 

Pentru că dorințele rele nasc fapte rele. Inima 
noastră este făurăria a tot ceea ce gândim, zicem şi 
facem. Domnul nostru lisus Hristos a spus: „Din 
inimă ies gânduri viclene, ucideri, preacurvii, curvii, 
furtişaguri, mărturii mincinoase, hule. Acestea sânt 


carile spurcă pre om.” /Matthei 15:19-20/ 


Au dorinţele noastre după bunurile aproapelui 
vreun rost? 

Nicidecum. Prin aceste dorinţe, noi vrem să ne clă- 
dim fericirea pe nefericirea aproapelui. Pentru aceea, 
astfel de dorinţe sânt cu totul nebuneşti. 


Cum putem înfrâna aceste dorinţe rele? 

Prin stăpânirea dorințelor noastre, prin curățirea 
inimii cu rugăciune şi frica lui Dumnezeu, prin 
mărturisirea înaintea preotului a tuturor dorințelor 
păcătoase, prin pomenirea morții şi a Judecăţii de 
Apoi a lui Dumnezeu, când fiecare va primi răsplată 
după faptele sale. 

DUMNEZEIASCA LEGE NOUĂ 


Ce este noua lege a lui Dumnezeu? 
Aceasta este Legea descoperită şi dată prin lisus 
Hristos, Fiul lui Dumnezeu, Messia. 


Cum se mai numeşte această lege nouă? 
Lege cea de pe urmă a lui Dumnezeu. 


De ce? 
Pentru că este ultima lege a lui Dumnezeu. Nu va 
mai fi dată alta, până la sfârşitul lumii. 


Cum se mai numeşte această nouă lege? 
Legea lăuntrică a lui Dumnezeu, căci se referă la cele 
mai lăuntrice pricini ale faptelor noastre din afară. 


Cum să numim, aşadar, această lege a lui Hristos? 
Legea lui Dumnezeu, cea nouă, cea din urmă sau 
cea lăuntrică, adică desăvârşita şi singura lege dum- 
nezeiască mântuitoare. 


De ce Dumnezeu nu a dat prin Moisi aceeaşi lege 
pe care a dat-o prin Hristos? 

Din aceeaşi cauză pentru care noi învăţăm copiii să 
facă unele, iar pe altele îi oprim să le facă — ca un 
alfabet al bunei purtări, fără a cerceta şi tâlcui copii- 
lor pricinile nevăzute ale anumitor lucruri. Sfântul 

Apostol Pavel lămureşte astfel: „Şi eu, fraţilor, nu am 
putut grăi vouă ca celor duhovniceşti, ci ca celor tru- 
peşti, ca unor prunci întru Hristos. Cu lapte pre voi 
am hrănit, iar nu cu bucate.” /I Corintheni 3:1-2/ 


Care sânt deosebirile între legea exterioară dată 
prin Moisi şi legea lăuntrică dată prin lisus Hris- 
tos? 

Legea exterioară a fost dată ca o lege pregătitoare 
pentru o mică seminție de păstori, pe când legea 
lăuntrică a fost dată tuturor popoarelor de pe 
pământ, legate între ele întro familie duhovnicească 
şi comună a lui Dumnezeu, prin chiar scump sângele 
lui Hristos. 


Cele mai mari două porunci ale Legii celei noi 


Care sânt cele mai mari două porunci ale lui 
Hristos, poruncile legii celei noi şi de pe urmă a 
lui Dumnezeu? 

Întâia poruncă este: „să iubeşti pre Domnul Dum- 
nezeul tău din toată inima ta, şi din tot sufletul tău, 
şi din tot cugetul tău, şi din toată vârtutea ta.” lar a 
doua este: „Să iubeşti pre aproapele tău ca însuți pre 
tine.” /Matthei 22:37-40; Marcu 12:30-31/ 


Ce a spus Hristos despre însemnătatea acestor 
două porunci? 
EI a spus: Întru aceste două porunci toată legea şi pro- 
rocii atârnă. Şi a mai spus: Mai mare decât acestea altă 
poruncă nu este. 


Aceasta înseamnă cumva că legea cea veche, a ce- 


lor zece porunci dumnezeieşti, şi-a pierdut în- 
semnătatea şi nu mai are nici un rost, prin darea 
acestor două porunci? 

Nu. Aceasta înseamnă numai că dragostea pentru 
Dumnezeu şi pentru aproapele desăvârşeşte întreaga 
lege veche, după cum spune şi Apostolul: „Drept 
aceea plinirea legii este dragostea.” /Romani 13:10/ 
Cu alte cuvinte, dragostea este mai presus de toate 
poruncile şi opreliştile, căci ea înfrânează mai mult 
decât i se cere şi face mai mult decât ne aşteptăm 
de la ea. 


Ce înseamnă a-L iubi pe Dumnezeu? 
Inseamnă a-L iubi mai mult decât orice — decât pe 
noi înşine, familia, lumea sau orice altceva din lume. 


Ce înseamnă a-L iubi pe Dumnezeu din toată 
inima noastră? 

Înseamnă a ne strămuta toate simțirile noastre întro 
singur simțământ de iubire față de Dumnezeu. 


Ce înseamnă a-L iubi pe Dumnezeu din tot sufle- 
tul nostru? 

Înseamnă a ne lumina şi încălzi întregul nostru suflet 
cu iubire față de Dumnezeu. 


Ce înseamnă a-L iubi pe Dumnezeu din tot cuge- 
tul nostru? 

Înseamnă a ne îndrepta toate gândurile noastre spre 
gândul iubirii lui Dumnezeu. 


Ce înseamnă a-L iubi pe Dumnezeu din toată 
puterea noastră? 

Înseamnă să ne îndreptam toate puterile voinței 
noastre spre o faptă bineplăcută lui Dumnezeu, 
iubirea noastră. 


Ce înseamnă a doua poruncă a legii noi: Să iubeşti 
pre aproapele tău ca însuţi pre tine? 

Înainte de toate, înseamnă că trebuie să-L iubim pe 
Domnul lisus Hristos, Omul desăvârşit, ca pe cel 
mai drag şi cel mai apropiat semen al nostru — iar, 
prin EI, pe toți ceilalți semeni ai noştri. 


Este iubirea noastră față de lisus Hristos cuprinsă 
în cea dintâi poruncă? 

Cu adevărat este, dar acolo se înțelege iubirea pentru 
El ca Dumnezeu, în acelaşi timp cu Tatăl şi cu 
Duhul Sfânt, iar aici se înțelege dragostea față de EI 
ca om, chipul cel adevărat al omului desăvârşit, „Cel 
mai desăvârşit dintre fiii oamenilor.” 


A vorbit Domnul lisus Hristos despre datoria de 
a-L iubi? 

Da, şi a fost foarte limpede. E a spus: „Cela ce iubeşte 
pre tată sau pre mumă mai mult decât pre mine, nu 
este mie vrednic, şi cela ce iubeşte pre fiu sau pre fiică 
mai mult decât pre mine, nu este mie vrednic.” /Mat- 
thei 10:37/ Apoi El a mai spus: „Cela ce pre mine 
urăşte, şi pre Tatăl meu urăște.” /loânn 15:23/ „Pre- 
cum au iubit pre mine Tatăl, şi eu am iubit pre voi.” 
/loânn 15:9/ Pe Petru l-a întrebat: „Simone al lui lona, 
mă iubeşti?” /loânn 21:15/ EI pune această întrebare 
fiecăruia dintre noi: Mă iubeşti? Şi Sfântul Apostol 
Pavel spune: „Cela ce nu iubeşte pre Domnul nostru 
lisus Hristos, să fie anâthema.”/Il Corintheni 16:22/ 


Ce putem spune, atunci, despre dragostea noastră 
faţă de alţi oameni? 

Precum ÎL iubim pe Dumnezeu prin lisus Hristos, 
tot astfel îi iubim şi pe oameni prin Iisus Hristos. 


Este iubirea noastră față de lisus Hristos temelia 
iubirii de Dumnezeu şi de oameni? 

Este, căci dacă Îl iubim pe Hristos, Dragostea 
noastră, îi iubim şi pe toți cei pe care EI îi iubeşte 
şi pentru care a murit. Astfel, aceste două porunci 
ne îndatorează a-L iubi pe lisus Hristos, Iubitul 
Mijlocitor dintre Dumnezeu şi oameni. Dacă nu 
avem iubire față de EI, însăşi iubirea noastră față 
de Dumnezeu şi oameni nu poate fi adevărată şi 


deplină. 


Ce mai stă scris în Noul Legământ despre dra- 
goste? 

Cu adevărat, foarte multe. De pildă: cunoaşterea 
noastră despre Dumnezeu ţine de iubirea noastră 
față de Acesta: „Lot cel ce iubeşte (...) cunoaşte 
pre Dumnezeu. Cel ce nu iubeşte, nu cunoaşte pre 
Dumnezeu, căci Dumnezeu dragoste este.” /] loânn 
4:7-8/ De asemenea, pacea noastră ține de dragostea 
noastră pentru Dumnezeu: „Dumnezeu dragoste 
este, şi cela ce petrece întru dragoste, întru Dumne- 
zeu petrece, şi Dumnezeu întru €l,”/1 loânn 4:16/ şi 
„frică nu este în dragoste," /l loânn 4:18/ iar unde nu 
e frică, acolo este pace. Tot astfel, puterea şi fericirea 
noastră, dar mai presus de toate mântuirea noastră şi 
viața veşnică sânt legate de dragostea noastră pentru 
Dumnezeu şi fraţii noştri. 

Cum ne arătăm în chip văzut dragostea noastră 
faţă de Dumnezeu? 
Prin rugăciune şi împlinirea voii lui Dumnezeu. 


Cum ne arătăm în faptă iubirea noastră faţă de 
aproapele nostru? 

Prin facerea de bine. Cu alte cuvinte: fapte de mi- 
lostenie, cuvinte, gânduri şi rugăciuni, toate şi în- 
totdeauna în numele Domnului nostru lisus Hristos 
şi pentru El. 


Despre rugăciune 


Ce este rugăciunea Creştină? 

Este felul nostru de a intra în legătură cu Dumne- 
zeu, prin care ne arătăm credința, nădejdea şi dra- 
gostea noastră. 


Câte feluri de rugăciuni sânt? 
Patru feluri: rugăciunea lăuntrică, rugăciunea exte- 
rioară, rugăciunea personală şi rugăciunea comună. 


Ce este rugăciunea lăuntrică şi ce este rugăciunea 
exterioară? 

Rugăciunea lăuntrică se mai numeşte şi rugăciunea 
minții. Aceasta se săvârşeşte în tăcere. Rugăciunea 
exterioară se rosteşte cu glas tare. 


Cât de des trebuie să ne rugăm? 

Aceasta ține de cât de mare este iubirea noastră față 
de Dumnezeu. Cu cât ÎL iubim mai mult pe Dum- 
nezeu, cu atât sântem mai des în legătură cu El. Cei 
mai vrednici sânt aceia care se roagă neîncetat lui 


Dumnezeu, după cum ne spune Hristos: „trebuie în 
toată vremea a se ruga.” /Luca 18:1/ 


Cum ne putem ruga neîncetat? 

Ne putem ruga neîncetat în gând sau în chip lăuntric. 
Putem să ne îndreptăm rugăciunile noastre tăcute 
către Dumnezeu chiar şi atunci când călătorim sau 
lucrăm: lăudându-L, slăvindu-L sau chemându-L 
în ajutor. 


Care este cea mai scurtă rugăciune tăcută? 
Doamne Lisuse, miluieşte-mă pre mine! 


Ce este rugăciunea personală şi ce este rugăciunea 
comună? 

Rugăciunea personală este cea săvârşită de om în 
singurătate, în sine sau tăcut. Rugăciunea publică este 
rugăciunea omului însoțită de cea a altor oameni, în 
biserică sau în alt loc. 


Care dintre aceste rugăciuni sânt obligatorii pen- 
tru fiecare Creştin? 

Amândouă feluri de rugăciuni sânt obligatorii pentru 
fiecare Creştin. Trebuie să ne rugăm tainic, lăuntric 
şi, de asemenea, public şi cu glas tare. Când sântem 
singuri trebuie să ne rugăm în tot locul, dar trebuie 
să ne rugăm şi împreună cu alți Creştini, în biserică. 
Sfinţii fac întocmai. 


Care sânt gândurile de căpătâi ale fiecărei rugă- 
ciuni adevărate? 

Fiecare rugăciune are de obicei trei părți: mulțumire, 
cerere şi mărire. Mai întâi, mulțumim lui Dumnezeu 

pentru tot ce am primit de la E], apoi îl rugăm să 
ne dea ceea ce ne este de trebuință întrun moment 
anume, iar în al treilea rând aducem slavă şi prea- 
mărim bunătatea, puterea şi slava Sa. 


Rugăciunea Domnească 


Rugăciunea desăvârşită pe care o rostim în casa 
noastră şi în biserică este Rugăciunea Domnească. 
Ea se numeşte astfel deoarece Domnul lisus Hristos 
a încredințat-o ucenicilor Săi ca pildă de rugăciune. 


Care este rugăciunea domnească din Evanghelie? 
Tatăl nostru Carele eşti în ceruri, sfințească-se numele 
Tău. Vie Împărăția Ta, facă-se voia Ta, precum în cer, 
şi pre pământ. Pâinea noastră, cea a zilei ce vine, dă 
nouă astăzi, şi lasă nouă datoriile noastre, precum şi 
noi lăsăm datornicilor noştri, şi nu duce pre noi întru 
ispită, ci ne izbăveşte de cel viclean. Că a Ta este îm- 
părăţia, puterea şi slava, a Tatălui şi a Fiului şi a Sfân- 
tului Duh, acum şi pururea şi în vecii vecilor. Amin. 


Ce cuprinde rugăciunea domnească? 
Mai întâi, are o chemare sau închinăciune, apoi şapte 
cereri, iar la sfârşit slavoslovia. 


Cum începem? 
Incepem prin a-L chema pe Dumnezeu numindu-L 
Tută] nostru. 


De ce nu spunem „Latăl meu”? 
Numai Cel născut, iar nu făcut Fiu al lui Dum- 
nezeu, lisus Hristos, are dreptul de a-L numi pe 


Dumnezeu „Iatăl Meu.” Noi însă, cei făcuţi şi în- 
fiați, ajunşi fii şi fiice ai lui Dumnezeu prin jertfa de 
bunăvoie a lui Hristos, ne învrednicim a-L numi pe 
Tatăl Său Tază/ noszru. /loânn 1:12/ 


Mai avem vreun alt temei pentru care să-L numim 
pe Dumnezeu Tăză] nostru? 

Mai este un însemnat temei social. Hristos vrea să 
ne iubim între noi ca frații. Dar numai cei ce se re- 
cunosc ca având același tată se pot socoti frați. 


Înseamnă oare că atunci când îl numim pe Dum- 

nezeu Tată] nostru ne numim în acelaşi timp între 
ae 

noi frați: 

Intocmai. Nu este frăție acolo unde nu-i aceeaşi 

părinție. 


De ce nu Îl numim pe Dumnezeu „Făcătorul nos- 
tru”? 

Pentru că Dumnezeu a făcut toate lucrurile, dar El 
este mai mult decât un Făcător — EI este Tatăl tutu- 
ror oamenilor, care s'au înnoit prin Duhul Sfânt şi 
astfel au ajuns „fiii lui Dumnezeu.” Astfel, ei nu mai 
sânt făpturi, ci copii. 


De ce spunem „Carele eşti în ceruri”? 

Pentru că Dumnezeul Cel adevărat locuieşte veş- 
nic în ceruri, adică în afara timpului şi spațiului, şi 
nu este mărginit de pământ, ca dumnezeii minci- 
noşi ai idolatrilor, ai celor ce se închină naturii şi 
oamenilor. 

Întâia cerere 


Care este întâia cerere din rugăciunea domnească? 
Sfințească-se numele Tău. 


Ce dorinţă ne arătăm prin această cerere? 

Cerem de la Dumnezeu ajutor ca numele Lui să 
fie cinstit de către oameni şi să fie cinstit ca mai 
sfânt decât orice alt nume din lume. În Vechiul Le- 
gământ, când Dumnezeu era cunoscut ca Judecător 
şi Făcător, oamenii erau opriți să ia numele /ui Dum- 
nezeu în deşert. Prin legea cea nouă a dragostei, noi 
avem datoria să facem mult mai mult: să răspândim 
în viața noastră şi pretutindeni în jur cinstirea celui 
mai sfânt nume, cel al Tatălui nostru, ba chiar să ne 
dăm şi viața pentru acest nume, aşa cum au făcut 
miliarde de mucenici Creştini. 


A doua cerere 


Care este a doua cerere a noastră din rugăciunea 
domnească? 
Vie împărăţia Ia. 


Ce dorință arătăm prin această cerere? 

Îi cerem lui Dumnezeu ajutor pentru ca Împărăția 
cerească a Sfintei Treimi în Unime să se împlinească 
în sufletele noastre, în familiile noastre, în poporul 
nostru şi în lumea întreagă. 


Cum putem spune acestea mai limpede? 
Aşa precum Tatăl, Fiul şi Sfântul Duh sânt una în 
veşnică înțelegere, în pace, în putere şi slavă, la fel 


vrem şi noi ca mintea, inima şi voia noastră să se 
unească, ca ființa dumnezeiască spre a cărei asemă- 
nare au fost făcute sufletele noastre. După cum este 
originalul, astfel să fie şi copia. 


Cum putem şti că Împărăţia lui Dumnezeu a 
venit? 

„Împărăţia lui Dumnezeu (este) dreptate şi pace şi 
bucurie întru Duhul Sfânt.” /Romani 14:17/ Când 
vedem că aceasta s'a înfăptuit în sufletele noastre, 
precum şi între oamenii din jurul nostru, putem fi 
încredințați că a venit Împărăţia lui Dumnezeu. 


A treia cerere 


Care este a treia cerere din rugăciunea domnească? 
Facă-se voia Ta, precum în cer, şi pre pământ. 


Ce dorinţă arătăm prin această cerere? 

Îi cerem ajutor lui Dumnezeu pentru a alunga din 
noi şovăiala alegerii între Dumnezeu şi satana, între 
bine şi rău, şi pentru a ne lepăda deplin de voia sata- 
nci, spre a ne putea încredința voii Tatălui, aşa cum a 
făcut şi Domnul nostru lisus Hristos când s'a rugat 
în grădina Ghethsimani: „Însă nu ceea ce eu voiesc, 
ci ceea ce tu.” /Marcu 14:36/ 


De ce spunem „precum în cer”? 

Pentru că în cer îngerii şi sfinții, cu toată inima şi cu 
bucurie deplină, se supun voii lui Dumnezeu. Voia lui 
Dumnezeu este şi voia lor, ceea ce îi face să fie veşnic 
fericiți. Pentru aceasta ne rugăm şi noi pe pământ. 

A patra cerere 


Care este a patra cerere din rugăciunea domnea- 
scă ? 
Pâinea noastră, cea a zilei ce vine, dă nouă astăzi. 


Ce dorinţă arătăm prin această cerere? 

Mai întâi, prin ea ne arătăm încredințarea că fără 
puterea şi milostivirea lui Dumnezeu nu putem trăi 
nici măcar o zi. Apoi, pentru că putem muri în ori- 
ce zi, ne rugăm lui Dumnezeu să ne mântuiască de 
dorința nebunească a adunării de bogății pentru vii- 
torul îndepărtat, când aproapele nostru poate muri 
din lipsa pâinii celei de fiecare zi. Cu alte cuvinte, Îl 
rugăm pe Dumnezeu să ne dea nici mai mult, nici 
mai puţin decât ce ne este de trebuință. 


Despre ce fel de pâine este vorba aici? 

Despre două feluri de pâine: pâine materială şi pâi- 
ne duhovnicească, căci nu putem câştiga nici una 
dintre acestea fără harul şi milostivirea lui Dum- 
nezeu. Pâinea materială o luăm din pământ, iar 
pâinea duhovnicească ne vine din cer. Cea dintâi 
este pentru trup, iar cealaltă pentru suflet. Despre 
pâinea materială, Hristos a spus: „Nu numai cu 
pâine va trăi omul...” /Matthei 4:4/, iar despre pâi- 
nea duhovnicească a zis: „Eu sânt pâinea cea vie 
carea s'au pogorît din cer: de va mânca cineva din 
pâinea aceasta, viu va fi în veci.” /loânn 6:51/ Ast- 
fel, pâinea noastră cea de toate zilele este mai întâi 
de toate Hristos, altă pâine este numai un adaos la 
aceasta. 


A cincea cerere 


Care este a cincea cerere din rugăciunea dom- 
nească? 

Şi ne lasă nouă datoriile noastre, precum şi noi lăsăm 
datornicilor noştri. 


Ce dorinţă arătăm prin această cerere? 

Îi cerem ajutor lui Dumnezeu să ne stăpânim şi să 
iertăm semenilor noştri greşalele pe care le-au săvârşit 
față de noi, aşa încât şi EI să ne poată ierta păcatele 
noastre. Şi tot aceeaşi gură a rostit: „Că de veți lăsa 
oamenilor greşalele lor, lăsa-va şi vouă Tatăl vostru 
cel ceresc; iar de nu veţi lăsa oamenilor greşalele lor, 
nici Tatăl vostru nu va lăsa vouă greşalele voastre.” 


/Matthei 6:14-15/ 
A şasea cerere 


Care este a şasea cerere din rugăciunea domnea- 
scă? 
Şi nu duce pre noi întru ispită. 


Ce dorinţă arătăm prin această cerere? 

Îl rugăm pe Dumnezeu să-şi amintească de slăbi- 
ciunile noastre omeneşti şi să nu ne trimită încercări 
grele spre întărirea noastră, nici să îngăduie diavolu- 
lui să ne ispitească în necazuri. 


Care este deosebirea dintre încercarea venită de 
la Dumnezeu şi ispitirea de la diavol? 

Este o deosebire foarte mare. Atunci când Dumne- 
zeu ne trimite vreo suferință, El face aceasta pentru 

a ne întări virtuțile, aşa cum o bucată de fier trecută 
prin foc se face oțel. Diavolul, potrivnic, ne ispiteşte 
cu vreun păcat sau prin vreo suferință pentru a ne 
face mai răi, mai întinați, mai slabi şi întrun sfârşit, 
pentru a ne despărți deplin de Dumnezeu şi a ne 
duce la pierzanie. 


A şaptea cerere 


Care este a şaptea cerere din rugăciunea domnea- 
scă? 
Şi ne izbăveşte de cel viclean. 


Ce dorinţă ne arătăm prin această cerere? 

Îi cerem lui Dumnezeu ajutor să ne izbăvească de 
fapte rele şi de cei ce săvârşesc fără-de-legea. Ca 
şi cum ne-am ruga astfel: „Păzeşte-ne, Părinte, de 
fapte rele şi ne apără de cei fără-de-lege.” 


Cine este cel mai mare nelegiuit, de care ÎI rugăm 
pe Dumnezeu să ne apere? 

Satana. Toate păcatele şi toate relele izvorite din ele, 
de la satana vin. De aceea, prin această cerere ÎL rugăm 
pe Dumnezeu, Care este lumină şi dragoste, să ne iz- 
băvească de cel viclean, care este întunericul şi ura. 


Slavoslovia 


Cum se încheie rugăciunea domnească? 

Prin slavoslovie sau doxologie, care spune: Că a Ta 
este împărăția, puterea şi slava, a Tatălui şi a Fiului şi 
a Sfântului Duh, acum şi pururea şi în vecii vecilor. 


Amin. 


Ce arătăm prin această slavoslovie? 

Ne arătăm credinţa în Dumnezeu ca fiind cel mai 
puternic şi mai slăvit Împărat, singurul Care poate 
împlini cererile noastre. Pentru aceasta ÎI preamărim, 
slăvim şi iubim. 


Ce înseamnă cuvântul „Amin”? 

Amin este unul dintre numele lui Dumnezeu. Dom- 
nul a spus Sfântului Apostol loânn: „Acestea zice 
cel ce este Amin, marturul cel credincios şi adevărat, 
începutul zidirei lui Dumnezeu.” /Apocalipsa 3:14/ 
Noi încheiem fiecare rugăciune şi fiecare mulțumire 
adusă lui Dumnezeu cu acest nume: „Amin.” Este 
ca şi cum am spune: „Dumnezeuw” sau „Adevăr.” De 
asemenea, când facem un jurământ, încheiem cu cu- 
vântul „Amin,” ceea ce înseamnă: „Ceea ce spun este 
adevărat ca Adevărul sau ca Dumnezeu.” 


Caracterul Creştinului în fața Legii noi a lui 
Hristos 

Legea nouă sau de pe urmă a lui Dumnezeu a fost 
dată oamenilor prin lisus Hristos, Dumnezeul În- 
trupat, cu țelul de a făuri în oameni un nou caracter, 
ca aceştia să ajungă oameni noi, vrednici a se numi 
fiii lui Dumnezeu şi vrednici a moşteni Împărăția 
Cerească a lui Dumnezeu. Acest caracter nou al 
omului trebuie să fie după chipul lui Dumnezeu şi al 
lui Hristos, şi trebuie să izvorască din toate virtuțile 
evanghelice, personale şi generale. 


Dezvoltarea caracterului Creştin 
Caracterul moral şi duhovnicesc al unui Creştin se 
dezvoltă sub înrâurirea a trei lucruri. 

Care sânt aceşti lucruri? 

1. Ascultarea de Hristos şi de Biserica Sa; 2. Stăruința 
personală în trăirea tuturor virtuților şi 3. Harul lui 
Dumnezeu prin Sfintele Taine sau o însuflare deo- 
sebită. 


Care sânt cele mai însemnate virtuți Creştine? 
Credinţa, nădejdea şi dragostea. 


Putem numi aceste virtuţi cu alte cuvinte? 
Dreapta cugetare, prin credință în Hristos; simțirea 
curată, prin nădejde în Hristos şi fapta cea bună, prin 
dragoste în Hristos. 


Care sânt celelalte virtuți Creştine? 
Sânt multe, dar şapte dintre ele sânt socotite a fi mai 
presus de celelalte. 


Care sânt aceste virtuţi? 
Smerenia, dărnicia, curăția sufletească, milostenia, 
înfrânarea, blândețea şi râvna în credință. 


Cum dobândim aceste virtuţi? 
Prin repetare şi repetare, până când aceste virtuți ni 
se fac la fel de fireşti ca răsuflarea. 


Este repetarea virtuţilor Creştine foarte însem- 
nată pentru dezvoltarea caracterului nostru? 

Da, la fel cum buna educaţie constă mai cu seamă 
în repetare — care este, de fapt, aplicarea în viață a 
virtuţilor Creştine. 


Oare ce împiedica dezvoltarea dreaptă a carac- 103 ma 
terelor Creştine? 
Păcatul. 


Ce este păcatul? 


In esență, orice păcat este minciună şi silnicie. 


Care dintre păcate sânt numite „păcate de moarte?” 
Acele păcate care duc la moartea veşnică. Ele sânt în 
număr de şapte. 


În ce legătură sânt păcatele de moarte cu cele şapte 
mari virtuți? 

Ele sânt potrivnice virtuților, astfel: mândria — po- 
trivnică smereniei, iubirea de arginți — potrivnică 
dărniciei, desfrânarea — potrivnică curăției sufleteşti, 
pizma — potrivnică milosârdiei, lăcomia — potrivnică 
înfrânării, mânia — potrivnică blândeţii, deznădejdea 
— potrivnică râvnei în credință. 


Sânt şi păcate mai rele? 
Da, sânt cele patru păcate numite strigătoare la cer 
pentru pedeapsă. 


Care sânt aceste păcate? 
Uciderea împreună cu tâlhăria, sodomia, oprirea plății 
lucrătorilor şi asuprirea văduvelor şi orfanilor. 


Sânt şi multe păcate mai mici? 
Sânt multe şi multe păcate mai mici sau păcate uşoare, 


prin gânduri, cuvinte, dorințe şi fapte. 


Cum ne putem izbăvi de păcate? 


Prin Sfânta Taină a Pocăinţei (Spovedania), prin 
stăpânirea de sine pentru a nu mai repeta păcatele, 
ca şi prin lucrarea virtuților. 


Fericirile 


Domnul nostru lisus Hristos S'a suit în munte şi îi 
învăța pe ucenicii Săi, zicând: 


Fericiţi cei săraci cu duhul, că acelora este îm- 
părăţia cerurilor. Cei săraci cu duhul sânt aceia care 
se consideră pe sine foarte mici în comparaţie cu 
măreția lui Dumnezeu şi care tânjesc să se înalțe la 
Dumnezeu şi la Împărăția Lui. 


Fericiţi cei ce plâng, că aceia se vor mângâia. 

Cei ce plâng în lumea aceasta trecătoare se asea- 
mănă Fiului lui Dumnezeu, Care niciodată nu a 
zâmbit, dar adesea a plâns, din pricina neînțelegerii, 
a păcatelor şi patimilor omeneşti. 


Fericiţi cei blânzi, că aceia vor moşteni pământul. 
Cei blânzi sânt iubitori de oameni şi îndelung-răb- 
dători. Datorită blândeţii Sale, Hristos este numit 
Mielul lui Dumnezeu. Cei îngâmfați şi mânioşi 
sânt potrivnici celor blânzi. Ei grabnic câştigă, dar 
tot grabnic şi pierd. Cei blânzi propăşesc cu timpul. 
Creştinii au fost prigoniți de păgâni şi aproape ni- 
miciți, dar astăzi stăpânesc pământul. 


Fericiţi cei ce flămânzesc şi însetoşază de dreptate, 
că aceia se vor sătura. 
Cei ce flămânzesc şi însetează de dreptate sânt oa- 


menii care cu greu rabdă nedreptatea din lume. Ei 
vor vedea biruinţa lui Hristos Cel Înviat, Care va în- 
vinge toate puterile răului şi inimile lor se vor umple 
de mulțumire şi bucurie. Ei vor vedea biruința Bise- 
ricii prigonite şi se vor bucura. 


Fericiţi cei milostivi, că aceia se vor milui. 

După cum ne purtăm cu fiii lui Dumnezeu, tot astfel 
se va purta şi Dumnezeu cu noi. Milă pentru milă. 
Dar bogata milostivire dumnezeiască este cu mult 
mai mare decât milostivirea oamenilor. „Aceştia vor 
primi însutit,” le-a spus Domnul celor milostivi. 
Milostivirea este o virtute îndoită: personală şi 
socială. Sântem milostivi şi față de noi înşine, atunci 
când nu uităm de sufletul nostru şi mântuirea lui. 
Egoismul, răzbunarea şi cruzimea sânt vrăjmaşii mi- 
lostivirii. 


Fericiţi cei curaţi cu inima, că aceia vor vedea pre 
Dumnezeu. 

Inima omului este ochiul curat, trebuincios pentru 
a privi realitățile duhovniceşti şi mai cu seamă pe 
Dumnezeu. Prin îndelunga-lucrare şi prin harul lui 
Dumnezeu, inima se poate curăți de toate necurății- 
le păcatului, după cum ne dau mărturie viețile sfinți- 
lor. Gândurile şi dorinţele rele întinează şi orbesc 
inima. 


Fericiţi făcătorii de pace, că aceia fiii lui Dumne- 
zeu se vor chema. 

Hristos este numit Împăratul păcii. EI a dăruit pace 
ucenicilor Săi. Fiecare poate da ceea ce are. Dacă 
avem în inimile noastre pace, o putem dărui şi celor- 

lalţi. Pacea minții, a inimii şi a voii, întreita pace în 
unire — aceasta este adevărata pace dumnezeiască a 
sufletului. Sufletul necumpătat nu poate avea pace. 


Fericiţi cei prigoniţi pentru dreptate, că acelora 
este împărăţia cerurilor. 

Să fii prigonit pentru dreptate înseamnă a te asemăna 
lui Hristos şi Apostolilor. Biserica Ortodoxă a arătat 
mulți mucenici, care au pătimit pentru dreptate şi s'au 
sălăşluit în Împărăţia cerească a lui Hristos. Sfântul 
Apostol Petru spune: „Că mai bine este făcând cele 
bune a pătimi, de este aşa voia lui Dumnezeu, decât 


făcând cele rele.” /] Petru 3:17/ 


Fericiţi veţi fi când vor ocări pre voi, şi vă vor 
prigoni, şi vor zice tot ce este viclean împrotiva 
voastră, minţind pentru mine. 

Aici Hristos vorbeşte despre pătimirea pentru EI a 
celor ce-L vor urma. Ei vor fi batjocoriți, defăimați 
şi chinuiţi. Dar ei trebuie să rabde toate cu credință 
neclintită şi nădejde în Dânsul, căci va veni la vremea 
Sa ca Cel din urmă Biruitor şi Drept Judecător. El 
va despărți atunci pentru veşnicie pe drepți de cei 
nedrepți. 


Incheiere 


Bucuraţi-vă şi vă veseliți, că plata voastră multă 
este în ceruri. 

Bucuraţi-vă în lacrimi, bucuraţi-vă în pătimiri, bucu- 
rați-vă în moarte, căci cei mai buni din neamul ome- 
nesc, care au străbătut aceaşi cale spinoasă ca şi voi, 
vă aşteaptă acum în lumea cealaltă, unde domneşte 


Hristos, şi unde nu mai este durere, nici întristare, 
nici suspin, ci viață şi bucurie fără de sfârşit. 


Alte virtuţi personale şi sociale 

Alături de Zericiri, Domnul nostru Iisus Hristos le-a 
dat ucenicilor Săi îndrumări pentru agonisirea şi a 
altor virtuți personale şi sociale, de căpătâi pentru 
zidirea caracterului lor Creştin. Aceste virtuţi se pot 
câştiga numai prin luptă stăruitoare şi înflăcărată, 
precum şi prin trăire, aşa cum au gândit şi au lucrat 
Sfinții Părinți ai Bisericii. 


Deprinderea virtuţilor personale 


Rugăciunea lăuntrică. „lar tu, când te rogi, intră în 
cămara ta, şi încuind uşa ta, roagă-te Tatălui tău ce- 
lui întru ascuns; şi Tatăl tău cel ce vede întru ascuns 
va răsplăti ție la arătare.” /Matthei 6:6/ 


Postul înaintea lui Dumnezeu, iar nu pentru oa- 
meni. „Şi când postiți, nu fiți ca fățarnicii poso- 
morâţi, că smolesc feţele lor ca să se arate oameni- 
) 


lor postindu-se; amin zic vouă, că îşi iau plata lor.” 


/Matthei 6:16/ 


Paza sufletului. Este nevoie să te îngrijeşti duhov- 
niceşte şi de trup şi de suflet, de fiecare în chip deo- 
sebit. Sufletul se deosebeşte de trup şi are trebuință 
de alt fel de hrană, veşminte şi lumină. „Nu numai 
cu pâine va trăi omul, ci cu tot graiul lui Dumne- 
zeu.” /Luca 4:4/ 


Păstrarea unităţii sufletului. Unitatea sufletului în- 

seamnă putere şi pace, pe când sufletul dezbinat 
înseamnă slăbiciune şi pieire. „Ioată împărăţia ce 
se împărechează (dezbină) între sine se pustieşte, şi 
toată cetatea sau casa ce se împărechează (dezbină) 
întru sine nu va sta,” /Matthei 12:25/ a zis Domnul. 
Şi a mai adăugat: „Nimenea poate a sluji la doi 
domni (...). Nu puteţi lui Dumnezeu a sluji şi lui 
mamona.” /Matthei 6:24/ 


Înfrânarea inimii şi a gândurilor. Gândurile bune 
sânt semințele faptelor bune. Dumnezeu vede gân- 
durile noastre. Ştiind gândurile oamenilor, Domnul 
lisus a spus: „Pentru ce cugetați viclene în inimile 
voastre?,” /Matthei 9:4/ „că din inimă ies gânduri 
viclene, (...) preacurvii” /Matthei 15:19/ şi tot răul. 
Este nevoie de deprinderea neîncetată cu gânduri şi 
dorințe bune. 


Înfrânarea limbii. „Deci zic vouă că pentru tot gra- 
iul deşert carele vor grăi oamenii, da-vor samă de 
dânsul în ziua judecății.” /Matthei 12:36/ 


Fuga de făţărnicie. „Păziţi-vă de aluatul Fariseilor, 
care este fățăria.” /Luca 12:1/ „că nimic este (...) as- 
cuns care să nu se cunoască.” /Matthei 10:26/ 


Trebuie să fim asemenea copiilor în modestie, sin- 
ceritate şi credință. „Amin zic vouă, de nu vă veți 
întoarce şi să fiți ca copiii, nu veţi intra întru îm- 
părăţia cerurilor.” /Matthei 18:3/ 


Răbdarea. A răbda toate greutăţile în împlinirea 
legii lui Hristos este chezăşia mântuirii sufletului. 


„Cela ce va răbda până în sfârşit, acela se va mântui.” 


/Matthei 10:22/ 


Înfrânarea de la prea multă mâncare, băutură şi 
tulburări. „Luaţi aminte de sinevă ca nu cumva să 
se îngreuieze inimile voastre cu sațiul mâncării şi cu 
beţia şi cu grijile vieţii.” /Luca 21:34/ 


Credinţa statornică, fără nici o îndoială, în pute- 
rea şi milostivirea lui Hristos. N vă zemezi, credeti 
numai. Credeţi că la Dumnezeu toate sânt cu putință. 
Domnul lisus a spus: „De poţi crede, toate sânt cu 
putință celui ce crede.” /Marcu 9:23/ Să nu uitaţi că 
fără credință statornică în Hristos, nădejdea şi dra- 
gostea sânt lipsite de temelie. 


Cunoaşterea Sfintei Scripturi şi a puterii lui Dum- 
nezeu trebuie să crească în fiecare zi. Aceasta ne 
ajută mult în întărirea credinței noastre în FHris- 
tos. Domnul i-a mustrat pe Sadduchei din pricina 
neştiinței lor, spunând: „Vă rătăciți, neştiind Scrip- 
turile, nici puterea lui Dumnezeu.” /Matei 22:29/ 


Însingurarea este de mare folos pentru cercetarea 
sinelui, analiza propriei noastre vieţi şi vorbirea cu 
Dumnezeu. Singurătatea este foarte plăcută pentru 
cel ce ştie să se folosească de ea, pe când pentru cei 
superficiali singurătatea este plictisitoare. Domnul 
lisus adesea S'a retras în locuri singuratice şi pustii 
— şi „era acolo singur.” /Mat. 14:23/ 


Izbăvirea de lucruri. Viaţa unui om nu constă în 
mulțimea lucrurile pe care le are. Sufletul omului 

înseamnă înaintea lui Dumnezeu mai mult decât 
întreaga lume. „Că ce folos este omului de ar dobândi 
lumea toată, iar sufletul său va pierde?” /Luca 12, 
Matthei 16:26/ Trebuie să fim cu luare aminte să nu 
punem pe acelaşi plan sinele, personalitatea noastră 
şi sufletul nostru cu bunurile materiale, ci să ne 
înălțăm inimile mai presus de cele lumești. 


Şederea înaintea lui Dumnezeu. Omul cu adevărat 
credincios este pe deplin încredințat că stă întotdeau- 
na înaintea Dumnezeului Celui Viu şi Atoatevăzător. 
De aceea se ruşinează de păcat şi e mândru de orice 
lucrare bineplăcută lui Dumnezeu. „Ci încă şi perii 
capului vostru toți numărați sânt.” /Matthei 10:30/ 


Petrecerea în Hristos. „Cel ce rămâne întru mine 
şi eu întru el, acesta aduce roadă multă, căci fără de 
mine nu puteți face nimic.” /loânn 15:5/ De aceea, 
fie ca Hristos să-ţi intre în inimă ca în cămara Sa 
şi fie ca, din inima ta, să-ţi călăuzească gândurile, 
dorințele şi faptele. 


Aşteptarea morţii şi a judecății. Omul care în fieca- 
re zi priveşte şi ascultă cum mor mii de ființe ome- 
neşti, dar nu se gândeşte la moartea sa, este lipsit de 
înțelepciune. Omului care nu a cugetat la apropie- 
rea morții, ci a adunat hrană pentru cele ce vor veni, 
Dumnezeu i-a spus: „Nebune, întru această noapte 
sufletul tău vor cere dela tine; dară cele ce ai gătit cui 
vor fi?” /Luca 12:20/ 


Recunoştinţa înaintea lui Dumnezeu este o mare 
virtute. Dacă ați primit puţin de la Dumnezeu şi 


ați adus mulţumită, El va înmulţi darul, aşa cum a 
înmulţit cele cinci pâini. 


Preamărirea lui Dumnezeu. Nu căutaţi slavă de la 
oameni, ci slăviți-L pe Dumnezeu. Cu cât dăruiți 
mai mult, cu atât veți primi mai mult. Spuneţi, aşa 
cum a zis şi Preasfânta Fecioară: „Măreşte sufletul 
meu pre Domnul, şi s'a bucurat duhul meu de Dum- 
nezeu, Mântuitorul meu.” /Luca 1:46-47/ 


Deprinderea virtuţilor sociale 


Milostenia. „Deci, când faci milostenie, să nu trâm- 
bițezi înaintea ta, precum fac fățarnicii (...), ca să se 
slăvească de oameni. (...) să nu ştie stânga ta ce face 
dreapta ta, (...) şi Tatăl tău, cel ce vede întru ascuns, 
acela va răsplăti ție întru arătare.” /Matthei 6:2-4/ 


Milostenia fără şovăială. „Celui ce cere dela tine 
dă-i, şi dela cel ce voieşte să se împrumute dela tine 
să nu te întorci.” /Matthei 5:42/ Dă totul în numele 
lui Hristos şi pentru frați. 


Dragostea față de vrăjmaşi. „lubiţi pre vrăjmaşii 
voştri, binecuvântați pre cei ce vă blastămă, bine 
faceţi celora ce urăsc pre voi şi vă rugați pentru cei 
ce vatămă pre voi şi vă prigonesc.” /Matthei 5:44/ 
Altă cale spre părtăşia cu Hristos nu este, nici pentru 
a se împlini pacea şi înfrăţirea în lume. 


Faceţi bine oamenilor. Cum? Precum şi noi dorim 
să ne facă oamenii. „Deci toate câte voiți să facă vouă 
oamenii, asemenea faceți şi voi lor, că aceasta este 

legea şi prorocii.” /Matthei 7:12/ După cele două 
porunci mari ale lui Hristos, aceasta este cea mai 
însemnată. 


Lertarea fratelui. „De va păcătui ţie fratele tău, cear- 
tă pre el, şi de se va pocăi, iartă lui. Şi măcar de şapte 
ori în zi de va păcătui ție, şi de şapte ori se va întoarce 
la tine, zicând: Căiescu-mă, iartă lui.” /Luca 17:3-4/ 


Smerenia. Hristos Sa născut întrun staul. Atunci 
de ce noi ne luptăm pentru cele mai înalte cinstiri şi 
pentru locurile dintâi? Rămâi cel din urmă... „Că tot 
cel ce înalță pre sine smeri-se-va, şi cel ce smereşte 
pre sine înălța-se-va.” /Luca 14:11/ 


Mila față de păcătoşi. Aceasta este calea prin care îi 
putem ajuta pe cei păcătoşi să se îndrepte. Batjocura 
şi osândirea nu le este de nici un folos. Hristos i-a 
privit pe aceştia ca pe nişte bolnavi. El i-a vizitat 
(Zakheu), a luat masa cu ei (Matthei), a vorbit căl- 
duros cu ei (desfrânata) şi astfel a reuşit să le redea 
sănătatea duhovnicească şi vrednicia omenească. 


Împăcarea. Înainte de a merge la biserică sau la jude- 
cată, Creştinul are datoria să încerce să se împace cu 
potrivnicul său. /Matthei 5:23-25/ „lar de va păcătui 
fratele tău ție,” ia măsurile treptate pe care Domnul 
ni le-a lăsat lămurit. /vezi Matthei 18:15-17/ 


Propovăduirea fără teamă a lui Hristos înaintea 
oamenilor. „Că oricine se va ruşina de mine şi de 
cuvintele mele, de acela Fiul Omului se va ruşina, 
când va veni întru slava sa.” /Luca 9:26/ 


Ferirea de hristoşii mincinoşi. Necredincioşii şi 
vrăjmaşii lui Hristos vor încerca întotdeauna să se 
arate pe ei sau pe alți oameni mincinoşi şi primejdioşi 
drept „hristoşi” în locul lui Hristos, Domnul Cel 
Adevărat. Cunoscând mai dinainte acestea, Domnul 
lisus ne-a prevenit: „Vedeți să nu vă înşelați; că mulți 
vor veni în numele meu, zicând: Eu sânt (Hristos), 
(...) nu mergeţi dupre ei.” /Luca 21:8/ 


Îndeplinirea îndatoririlor. „Daţi dară înapoi ale K<- 
sarului, Kesarului, şi ale lui Dumnezeu, lui Dumne- 
zeu.” /Matthei 22:21/ Aceasta înseamnă: dați stăpâ- 
nirii lumeşti cele ce sânt ale lor, iar lui Dumnezeu pri- 
noasele duhovniceşti. Aşa cum chipul Cezarului este 
întipărit pe monede, tot astfel şi chipul lui Dumnezeu 
este întipărit în inima omului. 


Înţelepciunea. „Căruia s'au încredinţat mult, mai 
mult se va cere dela el.” /Luca 12:48/ Fie în sănătate, 
fie în bogăție, ştiinţă sau cinstiri. Dacă vi sa dat 
puțin, puţin vi se va cere. Dreptatea lui Dumnezeu 
este desăvârşită şi cu rânduială. Nu este înțelept să 
ne ridicăm împotriva acestei legi. 


Duhul slujirii. Slujirea este înnobilată de Hristos şi 
prin Hristos. Astfel, slujitorii de bunăvoie în nume- 
le Domnului sânt seminţie nouă. „Fiul Omului nu 
au venit să i se slujească, ci să slujească.” /Matthei 
20:28/ „Deci dacă eu, Domnul şi Învățătorul, am 
spălat picioarele voastre, şi voi datori sânteți unul al- 


tuia a spăla picioarele. Că pildă am dat vouă.” /loânn 
13:14-15/ 

Duhul jertfelniciei, nu numai a lucrurilor mate- 
riale, ci şi a vieţii pentru Hristos, Care S'a jertfit 
pe Sine pentru mântuirea noastră veşnică. „Mai 
mare dragoste decât aceasta nimenea are, ca cine- 
va sufletul său să puie pentru prietenii săi.” /loânn 
15:13/ Putem avea mulți prieteni, dar cel mai mare 
prieten este Hristos. 


Nădejdea (sau optimismul Creştin). În toate ne- 
cazurile, năpastele, suferințele, chiar şi în chinuri şi 
moarte, Creştinul este plin de nădejde, pentru că îşi 
aminteşte cuvintele lui Hristos: P/aza voaszră multă 
este în ceruri... să nu vă temeți de cei ce ucid trupul, iar 
sufletul nu pot să ucidă... Eu am biruit lumea... Datu- 


mi-s'au toată stăpânirea în cer şi pre pământ. 


VI 


ANUL BISERICESC ORTODOX 


Domnul lisus Hristos a sfințit spaţiul şi timpul, 
pentru că EL este Stăpânul acestora. În tot locul unde 
se cheamă numele Lui, fie pe pământ, fie pe apă, fie 
în văzduh, oriunde a curs sângele mucenicilor sau 
au fost păzite de stricăciune moaştele sfinților Săi, 
acolo unde se află o biserică sau alt lăcaş închinat 
măririi Sale, este un loc sfințit. 

Tot astfel se întâmplă şi cu timpul. Lui 1 se slujeşte 
şi este slăvit prin Sfânta Taină a Euharistiei şi prin 
alte sfinte slujbe bisericeşti în întreaga lume; prin 
patimile multor mucenici şi prin prigonirea drepţilor 
din pricina Lui. 

De aceea, fiecare zi din cursul anului Îi este închinată, 
fie direct, fie indirect prin sfinții Săi. 


Praznicele 


Care sânt praznicele lui Hristos? 
Fiecare Duminică este închinată pomenirii slăvitei 
Sale Invieri sau biruinței Sale înaintea morții. 


Ce alte mari praznice sânt închinate Domnului 
nostru lisus Hristos? 

Naşterea Domnului, Botezul Domnului, Întâmpina- 
rea Domnului, Duminica Floriilor, Vinerea Mare, 
Învierea, Înălţarea, Pogorârea Sfântului Duh, Schim- 
barea la Faţă şi Înălţarea Sfintei Cruci. 

Care sânt praznicele mari închinate Preasfintei Fe- 
cioare Maria? 

Naşterea Preasfintei Născătoare-de-Dumnezeu, În- 
trarea în Biserică a Maicii Domnului, Bunavestire şi 
Adormirea Maicii Domnului. 


Care sânt zilele de prăznuire închinate sfinților? 
Ziua Sfinţilor Arhangheli Mihail şi Gavriil şi a tu- 
turor puterilor îngereşti, zilele închinate Sfântului 
loânn Botezătorul, zilele închinate Sfinţilor Apos- 
toli, Prorocilor, Sfinţilor Părinţi, Cuvioşilor şi Mu- 
cenicilor. 


Oare toţi sfinţii sânt trecuți în calendarul bise- 
ricesc? 

Nici pe departe; numai un număr foarte mic din- 
tre aceştia, adică câteva sute de pilde deosebite de 
dreaptă viețuire, de mare înțelepciune, de înfrânare, 
de mărturisire neînfricată a credinței şi mucenicie 
pentru credința ortodoxă. 


Este fiecare dintre zilele săptămânii închinată unui 
sfânt? 

Da. Lunea este închinată Sfinţilor Îngeri, Marţea 
— Sfântului loânn Botezătorul, Miercurea — Sfintei 
Cruci, Joia — Sfinţilor Apostoli şi Sfântului Nicolae, 
Vinerea — Sfintei Cruci, Sâmbăta — Tuturor Sfinți- 
lor, iar Duminica, precum am mai amintit, Învierii 
lui Hristos. 


Are Biserica slujbe anume pentru fiecare sfânt? 
Da. Aceste slujbe se află în cartea numită M/inei, care 
înseamnă „lunar”. Fiecare lună are Mineiul ei. De 


aceea sânt douăsprezece Mineie, şi fiecare zi a lunii 
este închinată unuia sau mai multor sfinți. 


Postul în Biserica Ortodoxă 


Cine a rânduit postul ca de trebuință pentru mân- 
tuire? 

Domnul nostru lisus Hristos, prin pilda /Matthei 
4:2/ şi învățătura Sa. /Matthei 6:16; 17:21/ 


Care este scopul postului? 

Curăţirea trupului, întărirea voii, înălțarea sufletului 
deasupra trupului şi, mai presus de toate, preamărirea 
lui Dumnezeu şi cinstirea sfinților Lui. 


În ce constă postul? 

În înfrânare de la anumite mâncăruri, în înfrânare 
de la gânduri, dorințe şi fapte rele, în înmulțirea ru- 
găciunii, a milosteniei, precum şi în lucrarea stărui- 
toare a tuturor virtuţilor Creştine. 


Cum împărţim posturile? 
In două categorii: posturi de mai multe zile şi pos- 
turi de o zi. 


Care sânt posturile de mai multe zile? 

Sânt patru posturi de mai multe zile, cu o durată dife- 
rită: Postul Crăciunului, care ține şase săptămâni; Po- 
stul Paştilor, care ţine şapte săptămâni; Postul Sfinți- 
lor Apostoli Petru şi Pavel, cu durată schimbătoare, 
şi Postul Preasfintei Născătoare-de-Dumnezeu, care 
ține două săptămâni. Datele tuturor acestor posturi de 
mai multe zile sânt însemnate în calendarul ortodox. 

Care sânt posturile de o zi? 

Fiecare Miercuri şi Vineri din cursul anului, în afară 
de săptămâna Crăciunului, săptămâna de după Du- 
minica Vameşului şi a Fariseului, înainte de Postul 
Mare, săptămâna Patimilor şi săptămâna Pogorârii 
Sfântului Duh. Alte zile de post mai sânt: ajunul Bo- 
tezului Domnului, Tăierea capului Sfântului loânn 
Botezătorul şi Înălţarea Sfintei Cruci. 


Zilele de pomenire a morţilor în Biserica Ortodoxă 


Care e rostul zilelor de pomenire a morţilor? 
Zilele de pomenire a morților ne împrospătează şi 
întăresc conştiinţa că noi şi Creştinii răposați sântem 
înrudiți, sântem un organism viu şi neîmpărțit, o 
singură Biserica vie. Sântem legați şi prin Duhul 
Vieții şi, întro anumită măsură, legați între noi. 


Care sânt îndatoririle noastre în zilele de pomeni- 
re a morților? 

Îndatorirea noastră nemijlocită în aceste zile este să 
ne rugăm în biserici şi în cimitire, precum şi să fa- 
cem milostenie pentru sufletele celor răposați, fiind 
adânc încredințați că Dumnezeu va primi acest pri- 
nos pentru odihna sufletelor acelora întru a căror 
pomenire s'a făcut. 


Câte feluri de zile de pomenire avem în Biserica 
Ortodoxă? 

Două feluri: zile anume şi zile obşteşti de pomenire. 
Cele dintâi sânt săvârşite de o familie pentru răpo- 
sații săi, iar celelalte sânt rânduite de Biserică pentru 
toate mădularele sale răposate. 


Câte zile obşteşti de pomenire a morţilor avem în 
cursul unui an bisericesc? 

Avem trei zile: întâia este Sâmbăta morţilor dina- 
intea Marelui Post, a doua este Sâmbăta morţilor 
dinaintea Pogorârii Sfântului Duh, iar a treia este 
Sâmbăta morţilor dinaintea postului Crăciunului, în 
Sâmbăta de dinainte de praznicul Sfântului Dimitrie 
(26 Octombrie). Pe lângă aceste pomeniri, fiecare 
Sâmbătă este închinată pomenirii morților, precum 
arată şi slujbele de Sâmbătă din Octoih şi Triod. 

DESPRE LUCRURILE SFINTE 


Socotim lucruri sfinte toate cele sfințite şi închinate 
slujirii lui Dumnezeu. 

Acestea sânt bisericile, sfintele vase din Sfântul Al- 
tar, praporii, sfintele veşminte preoțeşti, sfintele cărți 
de slujbă. 

Printre cele mai de seamă lucruri sfinte sânt Sfânta 
Cruce, icoanele şi sfintele moaşte. 


Sfânta Cruce 


De ce socotim crucea un lucru sfânt? 

Pentru că pe cruce a murit Hristos pentru mântui- 
rea noastră. Crucea a fost întotdeauna cinstită ca un 
steag de obşte al Creștinismului, ca un însemn al bi- 
ruinței asupra Satanei şi asupra tuturor vrăjmaşilor 
lui Hristos. 


De când folosesc Creştinii semnul Sfintei Cruci? 
Din vremea Apostolilor. 


Cum ne ajută semnul Sfintei Crucii? 

Ne îmbărbătează când ne temem, ne dă smerenie în 
vreme de boală, izbăvire de silnicie, nădejde în dez- 
nădăjduire. 


Oare tot ajutorul vine din materia din care este 
făcută crucea? 


Nu, ci de la Hristos, prin cruce. 


De ce tocmai prin cruce? 

Ca să ne amintească că oamenii au primit mântuirea 
veşnică prin pătimirile Mântuitorului nostru pe 
cruce. 


Cum cinsteşte Biserica Sfânta Cruce? 

Prin folosirea ei la fiecare sfântă slujbă şi la fiecare 
rugăciune, înăuntrul sau în afara bisericii; prin închi- 
narea a două zile din săptămână prăznuirii Sfintei 
Cruci, Miercurea şi Vinerea, când sânt rânduite citiri 
şi cântări despre răstignirea şi patimile lui Hristos, ca 
şi despre rostul acestor patimi — spre a nu le uita. 


Ce cântare anume închinată Sfintei Cruci se cântă 
în zilele de Miercuri şi Vineri? 

Cântarea se numeşte Luminândă (sau Exapostilarie, 
sau Svetilnă), şi sună astfel: Crucea esfe păzifoarea a 
foată lumea; Crucea, podoaba Bisericii; Crucea, stăpânia 
împăraţilor; Crucea, întărirea credincioşilor; Crucea, 
slava îngerilor, şi dracilor rană. 


Sfintele Icoane 


Ce înfăţişează icoanele? 

Mai întâi, înfăţişează chipul Mântuitorului nostru 
lisus Hristos şi întâmplări din viaţa Sa dramatică. 
Cele scrise în Evanghelie sânt înfăţişate ochilor 
noştri şi în culoare, zugrăvite pe pereții bisericilor, 
pe lemn sau pe alt material. Cele istorisite prin citire 
urechilor noastre sânt istorisite prin vedere ochilor 
noştri. 

Pe cine mai zugrăvesc icoanele? 
Pe Preasfânta Fecioară Maria, pe îngeri şi pe sfinți. 


De ce nu dăm cinstire şi altor făpturi sau lucruri, 
ci numai îngerilor şi sfinţilor? 

Pentru că îngerii şi sfinții sânt legaţi de persoana 
dumnezeiască a Mântuitorului nostru lisus Hristos 
şi pentru că îngerii şi oamenii sânt singurele făpturi 
care au vrednicie în sine. Toate celelalte făpturi sânt 
spre ajutor şi au vrednicie vremelnică. 


Care este înţelesul de căpătâi al icoanelor îngeri- 
lor şi sfinţilor? 

În esență, icoanele reprezintă domnia puterilor mai 
presus de fire asupra puterilor firii. 


Noi cinstim icoanele ca pe lucruri materiale? 

Nicidecum. Noi nu ne închinăm la nimeni şi la ni- 
mic, decât numai la Preasfânta reime în Unime 
— Unul Dumnezeu. Îi cinstim însă pe sfinți ca pe cei 
mai buni fii ai lui Dumnezeu şi următori ai lui Hris- 
tos; şi le cinstim chipurile în chip deosebit, aşa cum 
copiii cinstesc fotografiile părinților sau fraților lor. 


Sânt icoanele altceva mai mult decât nişte în- 
fățişări ale lui Hristos şi ale sfinţilor Săi, altceva 
mai mult decât un simbol al cinstirii pe care o 
avem pentru ei? 

Sânt mai mult decât atât. Icoanele sfințite sânt canale 
ale puternicului har dumnezeiesc care tămăduieşte, 
înnoieşte, luminează, îmbărbătează şi mustră. Atât 
de mult îi iubeşte Domnul Dumnezeu pe sfinții şi 
mucenicii Săi, cei ce sânt casnicii Săi, încât dă putere 


chiar şi chipurilor zugrăvite ale acestora atunci când 
sânt cinstite, şi numelor lor atunci când sânt chemate 
spre ajutor. 


Cum ne putem încredința de aceasta? 

Prin bogata experiență a Bisericii de-a lungul multor 
generații, prin experiența generației noastre şi prin 
lucrarea făcătoare de minuni a icoanelor. 


De ce cinstirea şi chemarea sfinţilor nu a fost la 
fel înainte şi după Hristos? 

Pentru că toți drepții s'au aflat în lad, până când 
Hristos S'a pogorit acolo şi le-a slobozit sufletele. 


Sfintele Moaşte 


Ce sânt sfintele moaşte? 
Oseminte nestricăcioase din trupurile sfinților, care 
arată putere făcătoare de minuni. 


Sânt exemple în Sfânta Scriptură care să înfăţişeze 
puterea făcătoare de minuni a moaştelor de sfinţi? 
Da, citeşte în Cartea a IV-a a Împăraţilor, capitolul 
13, versetul 21. 


Ne închinam noi moaştelor sfinților? 

Nu. Ne închinăm numai Unuia Dumnezeului Ade- 
vărat, Care dă putere moaştelor sfinților Săi iubiți 
spre a-i proslăvi, aşa cum şi ei L-au preaslăvit pe 
Dumnezeu când s'au aflat în trupurile lor. 


Socotim noi, oare, că puterea moaştelor şi a altor 
lucruri sfinte ţine de magic? 

Nu. Aceasta este o înşelare păgânească. Puterea fă- 
cătoare de minuni a acestor lucruri o atribuim Dum- 
nezeului Celui Viu şi sfinților Săi vii, şi nicidecum 
vreunui lucru mort. 


Concluzie 

Din Sfânta Scriptură aflăm că Dumnezeu Cel Atot- 
puternic a săvârşit uneori minuni prin lucruri neîn- 
suflețite, de pildă: prin toiagul lui Moisi /leşire 4:2/, 
prin şarpele de aramă /Numeri 21:9/, prin osemintele 
lui Elisei /Il Împărați 13:21/, prin haina lui Hristos 
/Matthei 9:20/, prin tina şi scăldătoarea Siloamului 
/loânn 9:7/, prin umbra Sfântului Apostol Petru 
/Faptele Apostolilor 5:15/, prin ştergarele şi şorțurile 
Sfântului Apostol Pavel /Faptele Apostolilor 19:12/. 
De aceea, nu încape îndoială că Domnul Dumnezeu 
a săvârşit minuni şi prin Sfânta Cruce, sfintele icoane 
şi sfintele moaşte. 

Trebuie să primim aceste minuni ca pe o milosti- 
vire dumnezeiască față de oamenii neputincioşi şi 
împovăraţi; ca pe o mărturie a lui Dumnezeu că El 
este pretutindeni — Dumnezeul Cel Viu, care pe 
toate le vede; de asemenea, minunile sânt şi mus- 
trare de la Dumnezeu, încât cu cât le vedem mai 
des cu atât mai tare să credem în EI, cu dragoste şi 
frică, şi cu atât mai mult să ne călăuzim viaţa morală 
după poruncile Sale. Altfel, apare primejdia ca şi noi 
să fim osândiți precum acei Evrei, înaintea cărora 
lisus, „deşi atâtea semne făcând (...), nu credeau în 
el.” /loânn 12:37/ De aceea Domnul a spus: „De nu 
aş fi făcut lucruri între ei carile nimeni altul a făcut, 
păcat nu ar avea; iar acum şi au văzut, şi au urât, şi pre 
mine şi pre Tatăl meu." /loânn 15:24/ 


Poruncile bisericeşti 

1. Să ne rugăm lui Dumnezeu, să mergem a biserică 
şi să ascultăm cu evlavie sfânta slujbă dumnezeiască 
(Sfânta Liturghie) în fiecare Duminică şi sărbătoare; 
2. Să ţinem posturile cele de o zi şi de mai multe zile, 
după rânduială; 

3. Să cinstim feţele bisericeşti; 

4. Să ne spovedim păcatele înaintea preotului; 

5. Să ne ferim de prietenia cu cei necredincioşi şi să 
nu citim cărți atheiste şi imorale; 

6. Să ne rugăm lui Dumnezeu atât pentru cei vii, cât 
şi pentru cei morți; 

7. Să ţinem posturile şi rugăciunile rânduite de stăpâ- 
nirea bisericească în vreme de primejdie precum răz- 
boi, molimă, foamete, secetă ş.a.; 

8. Să ajutăm la întreţinerea Bisericii, a slujitorilor 
acesteia şi a aşezămintelor bisericeşti; 

9. Să ne creştem copiii în credința părinților noştri 
şi să-i povăţuim pe cei păcătoşi să se întoarcă la cre- 
dință; 

10. Să luăm parte în orice privință la misiunea Bise- 
ricii Ortodoxe în lume. 

SCRIERI ALESE DIN SFÂNTA PREDANIE 


Cuvinte ale sfinţilor 


Despre credință, nădejde şi dragoste: 
Nimeni nu poate dobândi desăvârşita dragoste dum- 
nezeiască decât numai prin credință curată şi nădejde 


tare. (Sfântul Simeon Noul Theolog) 


Despre păcat şi virtute: 
Încununarea păcatului este moartea, încununarea po- 
runcilor lui Dumnezeu este viaţa vecinică. (Sfântul 


Vasile cel Mare) 


Despre păcat: 
Ce este păcatul? Gânduri, cuvinte şi fapte rele. (Sfân- 
tul Simeon Noul Theolog) 


Despre soarta păcătosului: 

Când un copil moare în pântecele maicii sale, este 
îngropat în pământ. Aşa pleacă din întuneric în în- 
tuneric. Asemenea şi cel păcătos trăieşte în întune- 
ric în lumea aceasta, iar dupre moarte se duce într'o 
beznă şi mai întunecată şi mai înfricoşată. (Sfântul 
Macarie cel Mare) 


Despre sarcina uşoară: 
Noi îndepărtăm de la sine sarcina cea uşoară a osân- 


dirii de sine şi ne împovărăm cu sarcina cea grea a 
îndreptăţirii de sine. (Avva loânn) 


Despre rugăciune: 

Cercetaţi-vă păcatele zi de zi, rugându-vă lui Dum- 
nezeu să vă ierte, şi E] le va ierta. Sileşte-te la multe 
rugăciuni, căci rugăciunea lumină este pentru suflet. 


(Avva Isaia) 


Despre îngerii din preajma noastră: 

Să ne ruşinăm de îngeri mai mult decât de oameni, 
căci mulți îngeri sânt în jurul nostru. Păziţi-vă de 
toată fapta ruşinoasă. 


Despre rugăciune: 

Cere de la Dumnezeu nu cele minunate, ci cele de 
folos (pentru mântuire). 

Vorbeşte mai mult cu Dumnezeu, iar cu oamenii mai 
puţin. 


Urăşte păcatul: 

Cela ce nu urăște păcatul se numără cu păcătoşii, chiar 
şi atunci când nu păcătuieşte. Fiecare păcat este o 
armă cu care înarmăm pre diavol împrotiva noastră. 


Rugăciunea la vreme de boală: 
In vreme de boală, înmulțeşte rugăciunea mai nainte 
să chemi doctorul. 


Biserica: 
lubeşte Biserica lui Dumnezeu, dar încearcă să ridici 
înlăuntrul tău biserică lui Dumnezeu. (Sfântul Nil 
Sinaitul) 

Teama pentru trup: 

Frica pentru trup poate fi atât de mare încât oamenii, 
din pricina ei, să nu fie în stare să săvârşească nimic 
din cele vrednice de laudă şi cinstire. Însă când frica 
pentru trup lasă loc fricii pentru suflet, atunci fri- 


ca pentru trup se topeşte precum ceara la căldură. 
(Sfântul Isaac Sirul) 


Darurile lui Dumnezeu: 
Tot darul dela Dumnezeu se pierde dacă nu îl folo- 
sim întru slava lui Dumnezeu, ci întru slava de sine. 


Despre dumnezeiasca Descoperire: 

Pentru a cunoaşte pe Dumnezeu nevoie este de 
descoperire de sus. Fără Dumnezeu nu putem cu- 
noaşte pe Dumnezeu. 


Despre moarte: 

Pe patul de moarte, muribundul îşi revede întreaga 
sa viață foarte limpede... iar sufletul său se umple de 
o spaimă cumplită. Cândva aşa se va întâmpla şi cu 
noi. (Sfântul 'Tihon din Zadonsk) 


Credinţa şi faptele: 

În viață nu-i de folos îndrumarea plină de râvnă fără 
de credință, nici nu este de ajuns dreapta mărturisi- 
re de credință lipsită de fapte bune ca să ne putem 
înfățişa înaintea feţei lui Dumnezeu; de amândouă 
este trebuință pentru zidirea adevăratului om al lui 
Dumnezeu. (Sfântul Sava, întâiul Arhiepiscop al 
Serbiei) 


Invăţaţi-i pe toți cei din casa voastră: 


Să repetaţi acasă familiei voastre toate cele pe care 
le-aţi auzit ziua la biserică. 


Sărăcia: 
Sărăcia nu este rea. Numai păcatul este rău. Bogăția 
în sine nu este bună. 


Recunoştinţa: 

Este uşor să fii mulțămitor lui Dumnezeu în vreme de 
bunăstare, însă să te arăţi mulțămitor în vremea neca- 
zului înseamnă să-i aducem bucurie lui Dumnezeu şi 
să ruşinăm pe diavol. Cela ce rabdă necazul aducând 
mulțămită lui Dumnezeu va primi cununa muceni- 
cilor. Ascultaţi poruncile lui Dumnezeu şi EI va auzi 
rugăciunile voastre. (Sfântul loânn Gură-de-Aur) 
Nimeni nu se poate mântui dacă nu este în Bise- 
rică, aşa cum nu s'a putut mântui nimeni dintre cei 
ce nau fost în corabia lui Noe. (Sfântul Dimitrie al 
Rostovului) 

Necunoaşterea Sfintei Scripturi este necredință față 
de sine. (Sfântul Epifanie al Kiprului) 


Cântări bisericeşti 


Troparul Naşterii Domnului 

Naşterea ta, Hristoase Dumnezeul nostru, răsărit-a 
lumii Lumina cunoștinței; că întru dânsa cei ce slu- 
jeau stelelor, dela Stea s'au învăţat, să se închine ție 
Soarelui Dreptăţii, şi să te cunoască pre tine, Răsări- 
tul cel de sus. Doamne, slavă ţie. 


Stihiră la Crăciun 
Tatăl bine au voit, Cuvântul trup sau făcut şi Fecioara 

a născut pre Dumnezeu om. Steaua vestește, mâăghii 
se închină, păstorii se minunează şi zidirea se bucură. 


Troparul Botezului Domnului 

În lordân botezându-te tu, Doamne, închinarea 
Treimei s'a arătat. Că glasul Părintelui a mărturisit 
ție, Fiu iubit pre tine numindu-te, şi Duhul în chip 
de porumb au adeverit întărirea Cuvântului. Cel ce 
te-ai arătat, Hristoase Dumnezeule, şi lumea ai lu- 
minat, slavă ţie. 


Troparul Paştilor 
Hristos a înviat din morți, cu moartea pre moarte 
călcând, şi celor din mormânturi viață dăruind. 


Troparul Înălţării Domnului 

Înălţatu-Te-ai întru slavă, Hristoase Dumnezeul 
nostru, bucurie făcând ucenicilor tăi cu făgăduinţa 
Sfântului Duh, încredințându-se ei prin binecuvân- 
tare că tu eşti Fiul lui Dumnezeu, Izbăvitoriul lumii. 


Troparul Pogorârii Duhului Sfânt 

Bine eşti cuvântat, Hristoase Dumnezeul nostru, 
Cela ce preaînțelepți pre pescari ai arătat, trimițând 
lor Duhul Sfânt, şi printr înşii lumea ai vânat, iubi- 
torule-de-oameni, slavă ţie. 


Bogorodicina (Iheotokarion) 

Născătoare-de- Dumnezeu Fecioară, bucură-te, ceea 
ce eşti plină de har, Marie, Domnul este cu tine. Bi- 
necuvântată eşti tu între femei şi binecuvântat este 
rodul pântecelui tău, că ai născut pre Mântuitoriul 
sufletelor noastre. 


Troparul de obşte al mucenicilor 

Mucenicii tăi, Doamne, întru nevoinţele lor, cunu- 
nile nestricăciunii au luat de la Tine, Dumnezeul 
nostru; că având tăria Ia pre chinuitori au surpat, 
zdrobit-au şi ale dracilor neputincioase îndrăzni- 
ri. Pentru rugăciunile lor, Hristoase Dumnezeule, 
mântuieşte sufletele noastre. 


Stări în Sâmbăta Mare 

În mormânt viață, pus ai fost, Hristoase, şi sau spăi- 
mântat oştirile îngereşti, plecăciunea ta cea multă 
proslăvind. 


Unul din Treime, pentru noi cu trupul, defăimată 
moarte rabdă binevoind. Se cutremură şi soare şi 
pământ. 


Ca un vinovat stă cel Preadrept la Pilat, şi la moartea 
cea nedreaptă e osândit, şi Judecătoriu-i răstignit pre 
lemn. 


Luna, Soarele, se întunecă-mpreună, Doamne, şi robi 
binevoitori ţi s'au arătat, şi în mantii negre sau în- 
vestmântat. 


Ca un om murit-ai de-a ta voie, Doamne, iar ca 
Dumnezeu pre morţi din groap'ai sculat, şi din întu- 


nerecul păcatelor. 


Cine dar va spune chip nou şi-nfricoşat? Cel ce stăpâ- 
neşte toate zidirile pătimeşte azi şi moare pentru noi. 


Îngroparea-ți laud, patimilor mă-nchin, şi puterea 

îți măresc, Milostivule, că din patimi putrede m'ai 
dezlegat. 

O, munţi şi vâlcele, şi mulțimi de oameni, tânguiți-vă 
şi plângeți cu mine toți, şi jeliți cu Maica Domnului 
Ceresc. 


Primăvară dulce, Fiul meu preadulce, frum'sețea-ți 
unde-a apus? 


Cuvine-se dar, să mărim pre Dătătoriul Vieții, cela 
ce pre cruce mâinile şi-au întins, şi-a vrăjmaşului 
putere au zdrobit. 


Antifoanele Sfântului Duh 

Prin Duhul Sfânt toată zidirea se înnoieşte, întor- 
cându-se la cea dintâiuă, că întocmai puternic este cu 
Tatăl şi cu Cuvântul. 


Prin Duhul Sfânt se ţin toate cele văzute, împreună 
cu cele nevăzute, că Însuşi stăpânitor fiind, este cu 
adevărat Unul din 'Treime. 


Prin Duhul Sfânt este îndumnezeirea tuturor, bu- 
nătatea, înțelegerea, pacea şi binecuvântarea; că în- 
tocmai lucrător este cu Tatăl şi cu Cuvântul. 


Rugăciune pentru cei adormiţi 

Cu sfinții odihneşte, Hristoase, sufletele adormiților 
robilor 'Tăi, unde nu este durere, nici întristare, nici 
suspin, ci viață fără de sfârşit. 


CUPRINS 

Cele mai mari două porunci ale Legii celei noi 
Despre rugăciune 

Rugăciunea Domnească 

Întâia cerere 

A doua cerere 

A treia cerere 


A patra cerere 

A cincea cerere 

A şasea cerere 

A şaptea cerere 

Slavoslovia 

Fericirile 

Încheiere 

Deprinderea virtuţilor personale 
Deprinderea virtuţilor sociale 

ANUL BISERICESC ORTODOX 

Praznicele 

Postul în Biserica Ortodoxă 

Zilele de pomenire a morţilor în Biserica Ortodoxă 

DESPRE LUCRURILE SFINTE 
Sfânta Cruce 

Sfintele Icoane 

Sfintele Moaşte 

SCRIERI ALESE DIN SFANTA PREDANIE 
Cuvinte ale sfinților 

Cântări bisericeşti 

